GoiBerri 38. alea by Goierriko Hitza - issuu\nGoierritarraren eta Otamotzen astekaria38. zenbakia. 2012ko azaroaren 30aErostarbe\nGorka Erostarbe eta Igor Susaeta ‘Berria’ egunkariaren ale bat eskuetan dutela. ASIER ZALDUAMaria Jose Aldasoro 3 Iritzia 4-5\nGabiriako eskolak 100 urte 8-9\nMaddi Mendizabal 10\nJoseba Arruabarrena 11\nLuis Sanchez Granjel 1202 GOIBERRIPUBLIZITATEAGOIBERRI 03KATE MOTZEAnASIER ZALDUAMaria Jose Aldasoro\nAramarra«Perretxiko bila joatea gustatzen zait:\nAstigarretan txokotxo bat dugu»\nAsier Zaldua Arama\nMaria Jose Aldasoro (Beasain,\n1949) Astigarretako Errementari baserrian jaio zen. Aitak\nCAF enpresan lan egiten zuen\neta lantegitik gertuago bizitzea\nerabaki zuten. Hala, Aldasorok\n14 urte zituenean, Aramara\njoan ziren. 23 urtez herriko taberna kudeatu du Aldasorok\neta katekista ere izan da.Inoiz ahaztuko ez duzun eguna.Musika talde bat.Jaunartze eguna. Garai hartan\ngauza handia izaten zen. Soinekoa lehengusu batek utzi zidan,\nilea orraztera Zumarragara\njoan nintzen...Euskal taldeak. Euskal Herrian\nez dugu Bisbal esango, ala?Abesti bat.Amets bat.Jaso duzun oparirik bereziena.Nire seme-alabak ezkonduta\neta ondo ikustea zen nire ametsa, eta lortu dut.Iaz, nire urtebetetze egunean,\nbilobek guztion argazki bat\noparitu zidaten.Zaletasun bat.Kroketak asko gustatzen zaizkit, bai egiteko eta bai jateko.Janari bat.Mendira perretxiko bila joatea.\nAstigarretan txokotxo bat dugu.Edari bat.Oporretarako leku bat.Sagardoa.Torreviejan (Alicante) etxea\ndugu eta hara joaten gara.Liburu bat.Diruz laguntzen duten erakundeak:\nOlaberria, Urretxu, Zerain eta\nZumarragaGOI B ERRIEz naiz oso irakur zalea.Euskal abesti guztiak gustatzen zaizkit.«Euskal taldeak\nEuskal Herrian ez\nesango, ala?»Argitaratzailea: Goierriko Hedabideak SL\nEz dut ezer gorroto.Goierriko txoko bat.\nArama.Herriko alkate bazina...\nOraingoak eta aurrekoek egin\ndutena egingo nuke.Egoitzak:\n902-82 02 01 – harpidetza@hitza.info04 GOIBERRIIRITZIANekane Gonzalez\nupa, Ibon! Aspaldiko!\n- Kaixo, Koldo.\n- Aizu, izan al\nzinen aurrekoan egindako manifestazioan? Mundiala izan\n- Manifestazioa? Non, baina?\n- Hementxe, Legazpin. Atez\n- Ez. Lan kontuak direla-eta\nkanpoan izan naiz hiru bat astez, baina entzun dut horri buruzko zerbait, bai. Dena den,\nerretiratuek pentsio igoera eskatzeko egindakoa zela zirudiela esan didate. Adinekoak nagusi! Kar, kar, kar...\n- Zu, bai, zu adinekoa! 3.000 lagun bildu ginen. 3.000! Atez\nateko sistema alde batera utzi,\neta bosgarren edukiontziaren\nalde geundela adierazi genuen,\nargi eta garbi. Ea, orain, udal gobernuak gure iritzia kontuan\nhartzen duen, badu garaia eta!\n- 3.000 diozu? Alajaina! Gure\nherria xelebrea da gero! Lan\nbaldintzak kaskartu, enplegua\nezarri, enpresak itxi... azken batean, burutik behera kaka egiten utzi, eta herriak ez du kalera\nirteteko adorerik izan; ez,\nbehintzat, kopuru horretan.\nEta, orain, gure ongizateari begirako sistema eraginkor eta logiko bat jarri nahi dutela-eta\njendea kalera! Hau da marka!\n- Zer diozu, Ibon? Atez atekoaren aldekoa al zaitugu? Bilduri\nbozka ematen dioten horietakoa?\n- Ez politizatu kontua, mesedez. Zaborrarekin daukagunAarazo larriarentzat irtenbide\negokiena aurkitzea eta martxan jartzea besterik ez dut\nnahi, berdin dit noren ahotik\ndatorren. Eta han eta hemen\ngaldetzen eta informazioa biltzen jardun ondoren, argi ikusten dut atez atekoa dela biderik\negokiena arazoa sakon-sakonetik bideratzen hasteko. Hortxe duzu, esaterako, Kataluniaren adibidea.\n- Astoaren putza! Horiek komeni zaiena baino ez dute lau haizetara zabaltzen. Legazpin,\n3.000tik gora gara sistemaren\naurka gaudenak, eta iritzi berekoak dira, besteak beste, Eskoriatza eta Astigarragako bizilagun ugari ere. Manifestazioan\nizandakoak horiek ere.\n- Baaaale. Beraz, jendetza bai,\nbaina ez denak herrikoak, ezta?\n- Eta zer demontre axola dio\nhorrek! Inposatutako sistema\nhonen aurka dagoen jendea\nzen, eta kito. Ala... ez zaizu iruditzen inposaketa izan denik?\n- Baliteke. Udal gobernuak, hasiera batean, bai ala bai egin\nbeharrekoa zela esan zuen, eta\nhori ez da proposamen edo iradokizun bat egiteko modua.\nBat nator zurekin horretan. Jendeak badu bere iritzia emateko\neskubidea. Horixe da helburua,\ngainera! Baina horretan ari garela iruditzen zait.\n- Bai, ba... ez du ematen. Guk\nbosgarren edukiontziaren aukera nahi dugu. Hori baita ondo\nbirziklatzeko modu egokiena.\n- Bosgarren edukiontzia? Tira,\ntira, tira... Laurekin birziklatzeko\nborondaterik izan ez duenak\nzer izango du bosgarrena jarritaÂŤGuztiok\nondorengoeiÂťere! Gainera, apustu egingo\nnuke manifestazioan izan ziren\naskok eta askok bosgarren\nedukiontzia zertarako den ere\nez dakitela. Euren alderdi politikoak gidatuta besterik ez zirela\nkalera irten. Edo lan egiteko alferkeriak bultzatuta, bestela!\n- Ezta pentsatu ere! Bertan ginen guztiok ondo dakigu ez dugula gure bizimodua inoren\naginduetara egokitu nahi. Era\nbateko eta besteko zaborra\nnoiz atera behar dugun aldez\naurretik zehaztuta izatea... besterik ez genuen behar! Eta non\ndemontre sartu, gainera, hainbeste poltsa? Eta arrainaren\nhondakinak, zer? Etxezuloan\nsartuta eduki behar al dugu eau\nde toilette xelebrea, udal gobernuari egokia iruditzen zaion\n- Ez izan aldrebesa, gizona! Ez\ndut uste astean behin pasako\ndirenik horrelakoak jasotzera.\nEta txarren-txarrenean, egongo dira gune berezi batzuk norbaitek etxean zerbait ÂŤtrabanÂť\nizanez gero, hara eraman eta\n- Bota, bota... Kontu izan jendeak poltsak errekara edo beste\nbazterren batera botako ez ote\ndituen! Hainbeste zaildu nahi\n- Koldo, faborez... Gauzak zaildu? Guztiok lan pixka bat eginda, ingurune hobea utziko diegu gure seme-alabei eta haien\nondorengoei. Ez al du esfortzu\ntxiki bat merezi? Kontzientziazioa da behar duguna. Zabor\ngutxiago sortzea, gauzak birziklatzea eta jokabide etikoagoa\neta zintzoagoa izatea dira gakoa. Ezin dugu beti gure zilborrari begira egon; biderik erosoenaren bila etengabe.\n- Ez daukat oso argi nor den hemen etengabe bere zilborrari\n- Tira, tira... Gu liskarrez liskar,\neta Bizkaian ia-ia ez dakite atez\natekoa zer den ere!\n- Bizkaitarrak beti atzetik, badakizu!\n- Horretan bat gatoz, behintzat!\n(Kar, kar, kar...).GOIBERRI 05IRITZIAAsteko irudiaJosu MarotoBerria\nEz dira momentu errazak\neuskal kulturarentzat eta\nOraingoan Berria egunkarian\nlanean diarduten bi kazetari\nizango ditugu elkarrizketagai.\nHorietako bat da Igor\nkolaboratzailea.Beste Jazpana! bat pasa da eta bizirik gaude laugarren urtez jarraian Artola. Emaitza beraz, ez da txarra! Orain pentsatzen jarrita,\nharrigarria iruditzen zait hemen biok hizketan hainbeste denbora\negon ostean oraindik gure jaialdi maite hau aipatu ez izana… (gure\nlagun eta ahaidekoek badakite zein monotematikoak bilakatzen\ngaren…). Hala ere, eta gaia atera badut ere, ez da Jazpana! gaur\nhizpide izan nahi dudana; Jazpanari esker ezagutu dugun beste\nerrealitate bat baizik: SGAEko banpiro madarikatuak!\nJendeak jakin badaki, taberna bat baduzu, edo ileapaindegi bat,\nedo okindegi bat, edo margo denda bat, SGAEko banpiroak odola\nateratzen dizula zure lokalean jartzen duzun musika dela eta, egileen eskubideak babesteko. Puntu hortararte ondo.\nZer gertatzen da, ordea, taldea zuzenean zure lokalera edo jaialdira ekartzen baduzu? (Jazpana! kasu). Ba berdin berdin kobratzen dizutela! Bai bai, ez zarete gaizki irakurtzen ari! Zuk taldeari\nbere cachea ordaindu diozu, dirua etxera eraman du edo bideangastatu du (bakoitzak nahi duena egiten du diruarekin) eta SGAEko banpiroa diru eske agertzen zaizu aste betera, kobratu berri\nduen talde horren eskubideak defendatzeko aitzakiarekin!\nEa, taldeari ordaindu diot ba? Zein eskubide babestu behar\nduzu zuk? Are gehiago, lau urteko esperientziari esker, talde horiek\ndiru horren alerik ere ikusten ez dutela jakinda! Xoxik ere ez! Azaldu\nidazu zerbait Artola, nik ez baitut ezertxo ere ulertzen…Mikel Alvarezbat\netaNik ere ez ba Mikel! Eta ez dakit gainera ulertzen saiatzeak merezi\nduen ere, egoera erabat kafkiarra baita!\nBaina bestalde, hasieran ulertezinak egiten zaizkigun jarreren\naurrean beti da interesgarria bestearen larruan ipini eta bere jarrera eta ekintzen arrazoiak ulertzen saiatzea. Nahiz eta azkenean\nzentzugabekoak direnaren ondoriora iritsi, noski!\nBeraz, SGAEren jarrera ulertzeko xedez interneten bilaketa azkar bat eginez (eta badakizu hori guretzat egiaren pareko dela,\ngure aurrekoentzat ‘irratiak esan du’ zen bezalaxe), susmoa dut, ez\note diren gauzak diruditen baino konplexuagoak. Ez ote dugun\nkontzertu bat antolatzean, artistari jaialdira etorri eta abestiak jotzeagatik ‘soilik’ ordaintzen, eta ez jotzen dituen abesti horien eskubideengatik. Hots, egoera ideal batean guk Egan kontratatuko\nbagenu bezala eta jotzen duten abesti bakoitzaren entzuleen arabera, SGAEk abestien eskubideak kobratu.\nBaina berriz ere diotsut gaian gehiegi sakondu gabeko susmoa\ndela soilik, ni ez bainaiz legelaria.bat\nJon ArtolaHorrela planteatuta SGAEren jarrerak zentzu arrastoren bat izan\nlezake, baina zurekin bat nentorke ziurrenik jokaera hori justua ez\ndela esatean, edo artisten eskubideak kudeatzeko duen monopolioa, erabiltzen dituen moduak eta abar salatzean. Hommo sampler garai hauetan autore eskubideen gaia birplanteatu beharraren kontuarekin ez hasteagatik. Zeren, azken batetan, ez al da tradizioa ez den oro plagio? Sortze prozesua remix bat? Kopiatzea\nmaitasun adierazpen bat?06 GOIBERRIELKARRIZKETAASIER ZALDUAErostarbe eta Susaeta\n‘Berria’ egunkariko kazetariak«Garai zaila bizi dugu\neta ‘Berria’-k jendearen\nlaguntza behar du»GOIBERRI 07ELKARRIZKETAAsier Zaldua Urretxu\nEuskarazko prentsak sekula ez\ndu oparotasunik ezagutu diru\naldetik eta, egun, krisi horri, ohitura aldaketarena gehitu zaio,\ngero eta gutxiago baitira egunkaria irakurtzen dutenak. Berria\negunkariaren kasua da egoera\nhorren adibideetako bat. Gorka\nErostarbe eta Igor Susaeta kazetari goierritarrek gertutik ezagutzen dute gaia.Zenbat urte daramazue ‘Berria’\nIgor Susaeta: Egunkarian hasi\nnintzen ni, 2002.urtean, eta\nondoren Gara egunkarian aritu nintzen. 2004ko abenduaz\ngeroztik Berrian nago. Kirolak\neta Kultura sailetan aritu naiz.\nGorka Erostarbe: 1999ko ekainean hasi nintzen Egunkarian.\nItxi aurretik Kulturan eta gehigarrietan aritu nintzen, batez\nere. Itxi zutenean Barkatu, ama\ngazteentzako gehigarria koordinatzen nuen. Berria ireki zenetik Kultura sailean aritu naiz,\nbatez ere.Asko aldatu al da zuen lana azken urteotan?\nG.E: Twitter eta Facebook berehalakotasunari begira izugarrizkoak dira, eta pentsatzeko\nmodua ere aldatzen ari zaigu:\n140 karakteretan pentsatzen\ndugu. Dena den, askotan, kazetaritzan albistea publikatzen\nlehena izateari garrantzia handiegia ematen diogu, eta horrek\ngauzak behar bezala lantzeari\nuzteko arriskua du. Hala ere,\narrisku hori lehen ere bazegoen.\nBestalde, sofatik egindako kazetaritza asko dago. Kalera geroz eta gutxiago joaten gara.\nKrisi garai honetan, kaleko sufrimenduen berri gertuagotik\nemango duen kazetaritza beharrezkoa da. Iritzia ugaldu egin\nda eta lubakiko kazetaritza, berriz, eskastu.\nI.S: Informazio asko sare sozialetatik lortzen dugu. Lehen teletipoen zain egoten ginen eta\norain Twitterren zain. Hori aldatu da, baina nire ustez, izaera\npropioa izatea berehalakotasuna baino garrantzitsuagoa da.Diseinuarekin, eduki landuekin...\nerakarriko dugu jendea. Erreportaje ederrak dira jendea asebetetzen dutenak. Besteek baino\nbaliabide gutxiago dugunez, lan\nberezia egin beharra dugu, izaera propioa erakutsi.Aldaketa horretan gizartean\neman den aldaketak ere eragina izan du. Irakurleei zerbait\neskatzerik ba al dago?\nI.S: Irakurleari ezin zaio ezer eskatu. Neurri batean behintzat,\ngure esku dago irakurle gehiago\nlortzea. Egunkaria hautatzeko\norduan ohiturak asko eragiten\ndu, eta guk produktu erakargarria eskaini behar dugu jendeak\nbere ohiturak aldatu ditzan. Hori\nda gure erronka. Edukiekin asmatu behar dugu, bereiziko gaituen zer edo zer eskaini behar\ndugu. Dena den, dagoeneko Berria gizartean errotua dago.Nola ikusten duzue etorkizuna?\nG.E: Papera krisian dago eta\nerronka zaila baina erakargarria dugu. Garai berrietara egokitzen eta hedabide modernoa\nizaten asmatu behar dugu. Teknologia berriak informazioa zabaltzeko tresna egokiak dira,\neta kazetaritzak sare sozialetan egon behar du, baina informatzeko tresna izan behar dira;\nez egoa puzteko tresna. Edukiari garrantzia eman behar\nGarai nahasi samar hauetan\nirakurleen nahiak detektatzea\ngarrantzitsua da. Tresna asko\ndaude eta jendea sakabanatu\negiten da, baina jendeak irakurtzen du. Belaunaldi berriak ordenagailuari itsatsita bizi dira,\neta irakurle hori zertan dabilen\ndetektatu behar da, zer interesatzen zaion jakin.\nI.S: Irakurleei zer komunikabide\nmota nahi duten, zer eduki gustatzen zaizkien... galdetzea ere\ngarrantzitsua da.‘Berria’ gizartean errotuta dagoela esan duzue. Zergatik?\nI.S: Euskarazkoa delako, eta kalitatezkoa. Euskarazko egunkariak bi hamarkada besterik ez\nditu, eta pazientzia behar da.\nDenborarekin gehiago errotukoda. Ahalik eta produktu onena\nkaleratzeko lan egin behar dugu.\nG.E: Sinplea da: hemengo informazioa euskaraz jasotzeko aukera eskaintzen duelako. Komunitate bateko kide sentiarazten\ngaitu eta denok dugu horren beharra.Komunitate horretako kide izateko aukera ere ari zarete zabaltzen, besteak beste ‘Ziztada’\nkanpainarekin. Zer da lortu\nG.E: Komunitate horretako kide\nizaten eta informazioa euskaraz jasotzen jarraitu nahi badugu, Berria beharrezkoa da. Garai zailak bizi ditugu, beste\nbehin, eta Berria-k jendearengana jo behar izan du laguntza\neske. Ziztada beharrezkoa du\naurrera egin nahi badu.\nI.S: Jendeak argi eduki dezala,«Produktu\neskaini behar dugu\nIgor Susaeta‘Berria’-ko kazetaria«Garai berrietara\n‘Berria’-ko kazetariaahalik eta egunkari onena egiteko konpromisoa hartu dugula. Ez dezala inork zalantzan jarri ahalegin osoa egingo dugula. Hartu eta eman.Egunerokoaren ispilu dira\negunkariak, eta denetariko albisteak ematea egokitzen zaizue kazetariei. Zein izan da\nzuen ibilbideko unerik gozoena\nG.E: Gogorrena Egunkariaren\nitxiera izan zen: ezin ulertua\ngeunden denok. Martxelo Otamendi zuzendaria kartzelatik irten zenean bertan nengoen, eta\ngutxitan sentitu dut halako zirrararik. Ondoren, egunkari berri\nbat abian jartzea tokatu zitzaigun eta hori sekulako esperientzia izan zen. Kazetaritzak jendea ezagutzeko aukera ere\nematen du eta, elkarrizketatuak\nmerezi duenean, gauza ederra\nda. Ruper Ordorikarekin eta Mikel Laboarekin egotea, adibidez,\noso atsegina izan zen. Robert\nWyatt musikari ingelesarekin\nere oso gustura hitz egin nuen:\nnire ingelesa kaxkarra delako\nbarkamena eskatu nion eta berak lasai egoteko esan zidan,\nbere euskara nire ingelesa baino\nI.S: Pablo Ibarren senitartekoei\nelkarrizketa egin nien eta euren\netxetik jota irten nintzen. Baina\nune hura pozgarria ere izan zen,\nera berean, halakorik egiteko aukera izugarria baita. Jendearen\nbizipenak entzutea oso atsegina\neta aberasgarria da, eta kazetariok badugu horretarako aukera.Bokaziozkoa al da kazetarien\nI.S: Nik irrati esatari izan nahi\nnuen umentan. Dena den, psikologikoki lanbide gogorra da:\negungo gizartean informazio\njarioa etengabea da eta deskonektatzeko ahalegin handia\nG.E: Gurasoek oso astuna nintzela esaten dute, galdera asko\negiten nituela. Aitak kazetaria\nedo guardia zibila izango nintzela esaten zidan. Aukeratzeko ordua heldu zenean, argi eduki\nnuen.08 GOIBERRIASTEKO GAIA100 urteko eskola\nGabiriako Balentzategi eskolak 100 urte bete ditu eta hainbat ekitaldi antolatu\ndituzte mendeurrena ospatzeko. Ane Miren Aizpuruk txikitatik du lotura\neskolarekin, bertako ikasle ez ezik, ia 30 urtez bertako zuzendaria baita.\nAsier Zaldua Gabiria\nInork gutxik ezagutzen du Gabiriako Balentzategi eskola Ane\nMiren Aizpuruk bezain ondo.\nIzan ere, bertako ikaslea izan zen\neta, dagoeneko, ia 30 urte daramatza zuzendari lanean. Gainera, ikastetxean bertan bizi da.\n100 urte bete dituen eraikina\nEustakio Balentzategi gabiriar\nindianoak emandako diruarekin\neraiki zuten, eta ikastetxeari haren izena eman zioten. Balentzategi Kuban aberastu zen eta,\nitzuli zenean, eskola egiteko dirua eman zuen. Eraikitze lanak\ngertutik jarraitu zituen, gainera.Ordura arte udaletxe ondoko\neraikin batean hartzen zituzten\neskolak herriko haurrek.\nBalentzategi ikastetxeak hiru\nsolairu ditu. Hasiera batean,\nbehean bi gela handi zeuden,\neta goian irakasleen etxebizitzak, helburua azken horiei\nerraztasunak ematea baitzen.\nGaur egun, zuzendaria ere bertan bizi da, eta dagoeneko oso\nikastetxe gutxitan gertatzen da\nhori. Gabiria da garai bateko izpirituari heltzen dion bakanetakoa.\nBeste gauza batzuk asko aldatu dira, ordea. Duela mendebat 6 urterekin hasten ziren\nhaurrak eskolan, eta egun, berriz, 2 urterekin hasten dira. Gainera, mutilak eta neskak bereizita egoten ziren, gela banatan.\n«Ni hasi nintzenean oraindik\nhala zen», aipatu du Aizpuruk.Lehen Hezkuntza osoa\n14 urte bete arte Gabirian bertan\nikasten zuten herritarrek, baina\nOHO garaian, 6. mailan, Ormaiztegira joan behar izaten zuten. Egun, Haur Hezkuntza eta\nLehen Hezkuntza eskaintzen dituzte Gabiriako herri eskolan.\nBeste aldaketa handi bateuskararekin lotutakoa da: garai batean eskolak gaztelaniaz\nziren eta, egun, euskaraz. «Leongo maisu bat zegoen Gabirian, eta hark alde egin zuenean\nhasi ginen D ereduarekin».\nLeongoaren ondoren, beste\nirakasle batek bi urte eman zituen Gabirian, eta 1985ean Aizpuruk hartu zuen ardura. «Ni\nhasi nintzenean bi gela zeuden:\nbatean 3 eta 6 urte bitartekoak\nzeuden, eta bestean gainontzekoak. Egun, berriz, lau ikasgelatan banatuta daude. Lehen\nHezkuntza osoa hemen eskaintzea erabaki genuen eta ez garaGOIBERRI 09ASTEKO GAIAGaur egungo ikasleak eta\n1933-1934 ikasturtekoak. ASIER\ndamutzen; herriarentzat aberasgarria izan da, gainera». Horren adireazle da ikasle kopurua.\n«Azken 25 urtetako batez bestekoa 25 ikaslekoa da, baina azken zortzi urtetakoa 50ekoa.\nKopurua bikoiztu egin dugu».\nIkasle kopuruarekin batera\negin du gora Balentzategiko\nlangile kopuruak ere. Egun, hamabi dira Balentzategin lan egiten dutenak: lau tutore; ingeleseko, musikako eta gorputz hezkuntzako\naholkularia; erlijioko irakaslea;\njangelako arduraduna eta bertako bi zaintzaileak.\nJangela ere badute 60. hamarkadatik, eta hala, bakoitzak\nbere etxetik janaria eramateko\nohitura kendu zuten. Gaur\negun, haurrek herriko ostatuan\nbazkaltzen dute. «Kopuru handia da bazkaltzera gelditzen\ndena: 48 kidetik, 40 geratzen\nEraikina udalarena izan da\nbeti. Garai batean etxe erdia kultur etxean izan zen eta beste erdia eskola. Egun, hezkuntzak\ntoki handiagoa du. Beheko so-lairuan Haur Hezkuntzako bi\ngela daude, erdikoan Lehen\nHezkuntzako lehen eta bigarren\nzikloko gelak eta goikoan hirugarren zikloa eta irakasleen\ngela. Lehen nesken gela zena,\ndantzarako, musikarako, psikomotrizitaterako, eskulanetarako, ekintza osagarrietarako...\nIrakasle gehienak emakumezkoak dira. Garai batean, berriz, mutilena gizonezkoa zen\neta neskena emakumezkoa.\nIrakasle gehienak kanpotik iristen ziren Gabiriara, eta oso gazte etorritako batzuk Aizpurutarren etxean bizi izan ziren. Hala,\nez da harritzekoa egungo zuzendariari umetatik irakaslea\nizateko grina piztea. Gainera,\nbere amaren izeba bat irakaslea\nizan zen Gabirian bertan.Ormaiztegitik Gabiriara\nAizpuruk, baina, ez zuen jaioterrian lan egiteko asmorik. «Lehen urtea Donostian eman\nnuen eta ondorengo biak Ormaiztegin. Oposaketetarakozerrendan, lehen aukera bezalaZALDUA ETA BALENTZATEGI\nIKASTETXEA«Leongo maisu bat\nzegoen eta hark\nalde egin zuenean\nhasi ginen D\nAne Miren AizpuruBalentzategiko zuzendariaOrmaiztegi jarri nuen eta bigarren aukeratzat Gabiria. Herrian\nlan egitea egokitu zitzaidala\nesan zidatenean ez nintzen batere poztu, baina ondo moldatu\nnaiz. Harrezkero, tokiz aldatzeko aukera izan dut, baina ez dut\nHerri txikia da Gabiria eta horrek alde onak eta txarrak ditu\nirakasle lanerako. «Onerako eta\ntxarrerako, denok elkar ezagutzen dugu. Eskola aurrera ateratzen eta herritarrara etorritakoak gabiriar sentitzen saiatu naiz.\nAzken zeregin honetarako, uste\ndut mesedegarria izan dela ni\ngabiriarra izatea». Etorkizunean\nere horiek izango dira helburuak: haurrak heztea eta eskolaren bidez herritarren arteko hartu-emana indartzea.\ndituzten ospakizun ekitaldiak\nere horretarako lagungarriak\nizango dira. Abenduaren 14an,\n15ean eta 16an egingo dituzte\nospakizun ekitaldiak, eta bertan\nelkartuko dira egungo ikasleak\neta irakasleak eta aurretik Balentzategin aritutakoak.10 GOIBERRIGAZTEAKMaddi Mendizabal zaldibiarra 13 urterekin hasi zen palan jokatzen. GOIBERRIPala jokalaria da Maddi\nAne Arrieta Zaldibia\nMaddi Mendizabal (Zaldibia,\n1993) Euskal Filologia ikasten\nari da Gasteizen, baina, denbora librean pala jokalaria da. Hamahiru urte ingururekin hasi\nzen lehen aldiz palan jolasten,\neskolarteko txapelketa batean,\neta orduan piztu zitzaion pala\nPalan baino lehen herriko pilota eskolan ibili zen, baina,\n«mutilek adin batetik aurrera\nindar gehiago dutelako eta diferentzia handiak sortzen direlako» utzi zion pilotan jokatzeari, eta pala munduan probatzen hasi zen. Orduan, Ataungo\nemakumeen pala taldean hasi\nzen entrenatzen. Egun, Irurako\n(Gipuzkoa) zortzi lagunekoneska talde batekin entrenatzen du, ostegunero.\nBerak azaldutakoaren arabera, «txapelketa mota asko\ndaude urtean zehar». Orain\nEuskal Herriko txapelketa jokatzen ari dira abendura bitartean, eta dagoeneko sei partida\ninguru jokatu ditu. Uda garaian\nhasten den txapelketa da hau,\neta herrietako festetan jokatzen dira, batik bat. Partidetan\ndenek denen kontra jokatzen\ndute eta ez da txapelketa jarraia; asteburuero egiten dira finalerdia eta finala.\nOrdizian Gipuzkoa mailako\nhasi zen duela pare bat aste.\n«Bost jardunaldi inguru izaten\ndira hauek, eta gero finalerdiaeta finala izaten dira eta denok\ndenon kontra jokatzen dugu binaka» dio Maddik. Txapelketa\nhonetan Hernaniko Goiatz\nManzisidor du bikotekide. Partida hauek larunbat arratsaldero izaten dira. Urtarrilean, Euskal Herri mailako Liga Vasca\nhasten da .Afizio lotua\nAipatutako txapelketa horiek\nguztiak Gipuzkoako Federazioak eta Euskal Herriko Federazioak antolatutakoak izaten\ndira, baina, horiez gain, txapelketa pribatuak ere egiten dira.\nEsate baterako, Sakanako\n(Nafarroa) antolatzen duena.\nPartidak asteburuetan joka-tzen dituzte, eta horrek parrandaren bat edo beste galtzera\nbehartzen du zaldibiarra. Horregatik, aurten ez da urri hasieran hasi zen Gipuzkoako txapelketara aurkeztu, «txapelketa herriko festekin batera\ntokatzen zelako eta beste urteren batean ere festetako parrandaren bat galdu behar»\nizan duelako partidengatik.\nPalan ezezik, trinketean ere\naritzen da Mendizabal. Martxotik aurrera hasten da trinkete\ntxapelketa. Baina «entrenatu\nahal izateko leku gutxi dago inguruetan, kirol honetan jokatzeko behar den frontoi mota\nbereziagatik». Hala ere, «trinketean baino, palan gusturago» aritzen da.GOIBERRI 11GOIERRITARRAK MUNDUANEta, horrenbeste gustatzen ez\nzaizunik, zer du Londresek?\nDistantziak. Hiria ia Gipuzkoa\nbezain handia da. Edozein lekutara joateko ordu bat, gutxienez, behar duzu. Norbaitekin elkartzeko denborarekin antolatu beharra daukazu.BBCn lan egiten duzu. Zertan?Londres, gauez. Big Ben eta parlamentua. J. ARRUABARRENAJoseba ArruabarrenaBBC telebistan produkzioen finantza arduraduna«Londreseko gizartean sartzeko gakoa\nhizkuntza da, Euskal Herrian bezala»\nAimar Maiz Londres\nHemezortzi urte darama Joseba Arruabarrenak (Lazkao,\n1972) Londresen. Ikasketak bukatutakoan New Yorkera joateko prestatzen hasi bazen ere,\naukeratu zuen. Lanerako ingelesa ikastea zuen helburu.\nZerbitzari lanetik Paribas\nbanketxera jauzi egin zuen,\nkontabilitatea ikasi eta gero.\nHandik Oxford Film&Television\nekoiztetxera, eta han BBC telebistako ateak ireki zitzaizkion.munduko kultura guztiak aurki\nditzakezu. Hori izugarrizko zortea da; geroz eta jende desberdin gehiago ezagutu, kulturalki\norduan eta aberatsago zara.Eguneroko bizimodua nolakoa\negiten duzue hirian?\nSuposatzen dut hemen eta hanZer duzu gustukoen hirian?\nAukera. Urteko 365 egunetan,\n24 orduetan irekita dago. Beti\ndaukazu zerbait egiteko aukera, eta beti aurkitzen duzu harrituko zaituen taberna, denda,\nantzerki berri bat.Zenbat aldatu zitzaizun bizimodua Lazkaotik Londresera?\nIngalaterrako kulturak, alde batetik, antza handia du euskal\nkulturarekin. Ingelesa oso organizatua eta errespetutsua da.\nSozietate txikietan mugitzen\nda; sartzeko eta onartzeko oso\nzailak diren arren, behin barruan zaudenean beraietakotzat hartzen zaituzte. Sozietate\nhonetan, hor bezala, hizkuntza\nda gakoa. Baina Londresenantzekoa dela: etxetik lanera,\neta lanetik etxera. Astebukaeran beti egiten dugu zerbait.\nLondresen jaialdi asko egon ohi\nda, zinemaldiak, musikaldiak,\nantzerkia... Asko gustatzen zaigu ahalik gehiena aprobetxatzea. Semeei ere asko gustatzen zaie landa. Somerset-era\njoan ohi gara; haiek animaliak\nikusi eta zelaian jolastera, eta\ngu sagardoa edatera. Ondo\netortzen da hiritik ihes egiteko.«Benetan inspiratu\nkirolariak dira»BabesleaBBCren produkzioetako finantzak kontrolatzen ditut. Berak\negiten dituen programetan, aurrekontua mantentzen dela\nziurtatu beharra daukat, eta legalki edo editorialki papeleo\nguztia ondo eginda dagoela.\nOso interesgarria da. Adibidez,\nOlinpiar Jokoetan, Eurovisionen edo musika kontzertuetan\nlan egin dut. Gogorra ere bada,\ndirurik ezin dutela gastatu esan\nbeharra daukat eta.Ingalaterrako gizartea goitik\nbehera ezagutuko zenuen...\nTelevision Centretik —BBCren\npirulia — jende ospetsu asko\npasatzen da. Jenifer Lopez edo\nBeyonceren performazio bereziak ikusteko aukera eman dit.\nInteresgarria da ikustea ospetsuen jarrera nola aldatzen den\nkamera itzali bezain pronto.\nBaina benetan inspiratu nauen\njendea Olinpiadetako eta Paraolinpiadetako kirolariak izan\ndira; kirolari dioten dedikazioa\neta pasioa oso bereziak dira.Familiarekin Lazkaon izan berri zara. Zer diote umeek?\nBi mutikoak erabat zoratzen\netorri dira. Euskal familia lehen\naldiz ezagutu dute, eta konturatu dira zer garrantzitsuak diren niretzat sustraiak. Nahiz beraiek Ingalaterran jaioak izan,\neuskal kultura nire eta beren bizitzako parte dela ikusi dute.\nBetitik irakurri dizkiet euskal\nipuinak ohera joandakoan. Ea\nLazkaoko festetan trikitia dantzatzen duten osabekin.12 GOIBERRIGARAI BATEANLuis Sanchez Granjel\nMedikuntzaren historian garrantzia handia izan du Luis Sanchez Granjelek.\nSeguran jaio zen 1920an, eta Salamancara bizitzera joan bazen ere, beti\nmantendu zuen harremana Segurarekin; 2002an, omenaldia egin zioten.\nLoinaz Agirre Segura\n1920 eta 1931 urte bitartean Segurako medikua izan zenaren\nsemea zen Luis Sanchez Granjel. Seguran, 1920ko otsailaren\n26an jaio zen, eta hamaika urte\nzituela Salamancara (Gaztela\nLeon) joan zen bizitzera.\nAitaren bideari jarraituz, medikuntzaren bideari heldu zion.\n1945ean Salamancako Unibertsitatean Medikuntzan lizentziatu zen, eta 1948an doktoradutza bukatu zuen Madrilen.\n1987an erretiroa hartu bazuen\nere, gaur egun Medikuntzaren\nHistoriako irakasle emeritua da\nMedikuntzaren arloan lan\nhandia egin du Sanchez Granjelek, bai mundu akademikoan,\nirakaskuntzan eta ikerkuntzan.\ngarrantzia handiko karguak\nizan ditu. Euskal Herriarekin ere\nmantendu du harremana. Euskal Herriko adiskideen Elkarteko ohorezko kide izana da; Medikuntzaren Historiaren Euskal\nElkarteko lehendakari izan zen;\neta Leioako (Bizkaia) Medikun-2002ko maiatzaren 25ean Seguran omenaldia egin zioten Luis Sanchez Granjeli. Argazkian, Luis\nSanchez Granjel -eskuinean-, Luis Mari Telleria alkatearekin -ezkerrean-. SEGURAKO UDALA\ntzaren eta Zientzien Historiaren\nEuskal Museoko Errektoretzako kidea. Bergarako Unedeko\nunibertsitatean eskolak ere\neman izan ditu.Liburuak dohaintzan\nIkerketa lan ugari egin izan dueta guztiak aldizkari espezializatuetan eta monografikoetan\nSegurako herriak omenaldia\negin zion 2002ko maiatzaren\n25ean, ÂŤbere jaioterriari erakutsi dion maitasunagatik eta ibilbide zientifiko oparoagatikÂť.2009an bere fondo pertsonaleko zenbait material udalari\ndohaintzan eman zizkion Luis\nSanchez Granjelek. Harrezkeroztik, Segurako Udal Liburutegian bere lanak biltzen dituen\nbere izeneko armairua edo txokoa dago.GOIBERRI 13GOIERRI IRUDITANGoierriko ermitak (II)Ezkio-Itsasoko Kizkitzako ermita, 1622an eraikia. GOIBERRIIdiazabalgo Santa Isabel (XIV. mendekoa). GUILLERMO URRESTARAZUGoierriko ermiten\nIdiazabalgo San Esteban ermita.GUILLERMO URRESTARAZUAztiriako Santa Marina. GOIBERRI14 GOIBERRIASTEBURURA BEGIRAAtzo hasita, festetan murgilduta dira ormaiztegiarrak. Gaur,\nhilak 30, San Andres egunean,\nbesteak beste, herri kirol jaialdia egingo dute 13:00etan, Muxika egurastokian.\nGaurtik igandera, Ormaiztegin.GLU GLU PRODUCCIONESGluglu producciones antzerki\ntaldearen Su Txikian antzezlana ikus daiteke gaur Beasainen.\nUsurbe antzokian izango dira bi\nsaioak: 20:00etan euskaraz\neta 22:30ean gazteleraz. Sarrerak, leihatilan, Kutxaneten eta\nKulturtick-en eros daitezke.\nGaur, hilak 30, 20:00etan,\nBeasaingo Usurben. 12â‚ŹEuskararen\nXABIER OLANOETITXU IMAZOrmaiztegin Su Txikian\nSan Andres antzezlana\nfestak dira Beasainen\nasteburuanEuskararen Nazioarteko Eguna astelehenean bada ere, gaur, hilak\n30, ospatuko dute Seguran. Arratsalde osoko festa antolatu dute\nherriko hainbat eragilek eta taldek: 15:30ean, Euskara Eskolatik\nplazara! ekitaldia egingo dute, 17:00etan buruhandiak, 18:00etan\ndantzariak, trikitilariak eta txistulariak, eta 19:00etan herriko korua eta gaztaina erreak izango dira.\nGaur, hilak 30, 15:30etik aurrera, Segurako plazan.GOIBERRI 15PUBLIZITATEAAll pages:134578910111214InfoSaveLikeShareDownloadMoreGoiBerri 38. alea Published on Dec 17, 2012 GoiBerri aldizkariaren 38. alea. Gorka Erostarbe eta Igor Susaeta Berriako langileei elkarrizketa. Gabiriako balantzategi eskolaren 100. u...See MoregoierrikohitzaFollowRead moreRead moreSimilar toPopular nowJust for youGo explore


George Uhlenbeck - Wikipedia, entziklopedia askea.\n(«George Eugene Uhlenbeck» orritik birbideratua)\nBatavia (en) , 1900eko abenduaren 6a\nBoulder (Colorado), 1988ko urriaren 31 (87 urte)\nPaul Ehrenfest (en)\nEmil Konopinski (en)\nAbraham Pais (en)\nUtrechteko Unibertsitatea (1935eko irailaren 1a - 1939ko uztailaren 1a)\nLeidengo Unibertsitatea (1954ko urriaren 6a -\nRockefeller Unibertsitatea (1960 - 1988)\nAmsterdamgo Unibertsitatea (1964ko otsailaren 1a - 1964ko abuztuaren 1a)\nMax Planck domina (1964)\nOersted Medal (1956)\nFisikako Wolf Saria (1979)\nJosiah Willard Gibbs Lectureship (1950)\nGeorge Eugene Uhlenbeck (Batavia —egun Jakarta—, Ekialdeko Herbeheretar Indiak —egun Indonesia—, 1900eko abenduaren 6a - Boulder (Colorado), Ameriketako Estatu Batuak, 1988ko urriaren 31) fisikaria izan zen. Jatorriz herbeheretarra, estatubatuar hiritartasuna hartu zuen. Samuel A. Goudsmitekin batera elektroiaren spin kontzeptua proposatu zuen. Hainbat lan idatzi zituen atomoaren egituraz, mekanika kuantikoaz, materiaren teoria zinetikoaz, eta fisika nuklearraz.\n1925ean Herbeheretako Leidengo Unibertsitatean doktoretza prestatzen ari zela, Goudmistekin batera elektroiak ardatz baten inguruan bira egiten duela aurkitu zuten. 1927an Utrechteko Unibertsitatean sartu zen, Michigango Fisika sailean izan ondoren. 1939. urtean, irakasle-lana hartu zuen Michigango Unibertsitatean. 1943-1945 urteetan, Massachusetts Institute of Technologyn aritu zen; eta, Bigarren Mundu Gerra amaitu ondoren, Herbeheretan aritu zen berriz lanean. 1960. urtean Rockefeller Medical Research Center erakundeko fisikari eta irakasle hautatu zuten.\nWikimedia Commonsen badira fitxategi gehiago, gai hau dutenak: George Uhlenbeck\nMultimedia: George Uhlenbeck\nISNI: 0000 0001 1491 491X


Horrez gain, behargin guztiek, sektore publikoan nahiz pribatuan, covid ziurtagiria aurkeztu beharko dute lanera joan ahal izateko.\nHainbat lagun musukoa jantzita Erromako kaleetan. Argazkia: EFE\nItaliako Gobernuak lege-dekretu bat onartu du asteazken honetan 50 urtetik gorako pertsona guztiak koronabirusaren aurka txertatzea derrigorrezkoa izan dadin. Neurri polemiko horrekin ospitaleetako presioa arindu eta omikronen hedapena gelditu nahi dute.\nHalaber, datorren otsailaren 15etik aurrera, langile guztiek, sektore publikoan nahiz pribatuan, covid ziurtagiri digitala aurkeztu beharko dute lanera joan ahal izateko. 50 urtetik gorako pertsona guztiak, berriz, nahitaez txertatu beharko dira, lanean egon ala ez.\nHorrez gain, unibertsitateetako langile guztiak ere txertatzera behartuko dituzte lege-dekretu bidez. Ikastetxeetako beharginentzat abendutik da derrigorrezkoa txertoa jarrita izatea lanera joan ahal izateko.\n"Gaur onartu ditugun neurriekin ospitaleetan denak ondo funtzionatzea eta eskolak eta enpresak irekita mantentzea bermatu nahi dugu. Kutsatzeen gorakada gelditu nahi dugu eta oraindik txertoa hartu gabe dauden herritarrak txertatzera bultzatu nahi ditugu", adierazi du Mario Draghi lehen ministroak.\n"Ospitalean amaitzeko arrisku gehien duten adin-tarteetan eragin nahi dugu, erietxeetako presioa arintzeko eta bizitzak salbatzeko", erantsi du.\nItaliako Gobernuak joan den astean iragarri zuen urtarrilaren 10etik aurrera covid ziurtagiriaren erabilera hainbat esparrutara zabalduko duela, tartean garraio publkora, hoteletara, ekitaldietara eta ikuskizun ezberdinetara. Oraingoz, aisialdian eta jatetxeetan da derrigorrezkoa.


Lau T'erdiko finala, Olaizolaren azken partida eta Behobia-Donostia, azaroak 13 eta 14an, zuzenean\nBinakako Txapelketaren finaleko emanaldi bereziko irudia. EITB Media\n"Azken Partida" saio bereziarekin omenduko du gaur EITB Mediak Aimar Olaizola pilotaria\nKirol eskaintza betea dakarkigu azaroaren 13 eta 14ko asteburuak. Larunbatean, Aimar Olaizolaren profesionaletako azken partidaz gozatu ahal izango dugu, baita ETBk egingo dion omenaldi saio bereziaz. Igandean, berriz, Behobia-Donostia lasterketa eskainiko da goizean eta Lau T'erdiko Txapelketako finala, Jokin Altuna eta Unai Lasoren artean, arratsaldean. Emanaldi guztiak zuzenean jarraitu ahal izango ditugu ETB1en eta eitb.eus-en.\nAimar Olaizola protagonista, larunbatean\nAzaroaren 13a egun berezia izango da Aimar Olaizolarentzat. 42 urte betetzen dituen egunean utziko dio pilotan jokatzeari bere jaioterrian, Goizuetan. "ETB Kantxa" saioa bertatik eskainiko da 17:00etan. Salaberria-Erasun / Zubizarreta III-Elizegi partidarekin hasiko da jaialdia eta ondoren, Olaizola II.ak eta Imazek, Jaka eta Aretxabaletaren aurka neurtuko dituzte indarrak. Xabier Euzkitze, Mikel Idoate eta Elena Azpeitia izango ditugu berriemaile. Gaueko hamarretan, "Azken Partida" saio berezia (hemen informazioa) izango dugu ikusgai, Aimarren omenez.\nAimar Olaizolaren omenezko saioa\nLarunbateko kirol eskaintza eskubaloiarekin osatuko da: EHF Kopako Ramnicu Valcea vs Super Amara Bera-Bera partidaren kontakizuna egingo dute Jon Ander Gorospek eta Asier Zubiriak 14:00etatik aurrera ETB4n eta eitb.eus-en.\nBehobia-Donostia eta Lau T'erdiko finala, igandean\nIgande goizean atletismoa izango da jaun eta jabe. Iazko etenaldiaren ostean, Behobia-Donostia bueltan da eta lasterketaren 56. edizioko zuzeneko kontakizuna egingo dute Kursaaleko gune berezitik Juanan Legorburuk, Xabier Leibarrek eta Olatz Foruriak 11:00etan hasita. Proba hau amaitzean, Atapuercako Krosarekin bat egingo dute.\n11:00etan hasiko da emanaldia\nArratsaldean, berriz, pilotaren egun handia izango da: Lau T'erdiko finala jokatuko dute Bilboko Bizkaia pilotalekuan Jokin Altunak eta Unai Lasok. Jon Balentziagak gidatutako saio berezia 16:40ean hasiko da eta 20:00ak arte luzatuko da, norgehiagokaren analisiarekin. Pedro Mari Goikoetxea, Reyes Azkoitia, Abel Barriola eta Mikel Idoate izango ditu alboan horretarako. Jaialdia Urrutikoetxea-Mariezkurrena II / Elezkano II-Zabaleta eta Zabala-Gaskue / Larrazabal-Uriondo partidekin osatuko da, eta, ohi denez, Xabier Euzkitzek, Elena Azpeitiak eta Barriola-Idoate bikoteak egingo du kontakizuna.\nAlbisteak Aimar Olaizola


Forma hartzen doa gure ipuina | danbolin\nForma hartzen doa gure ipuina\nHorrela daukagu gure ipuina momentuz. Borobiltzen lagundu nahi?\nBazen behin Covid izeneko munstro txiki bat, Ertxiñako kobazulo batean bizi zena. Oso urrutitik heldu zen Zestoara, auskalo nola, baina oraindik indartsu sentitzen zen eta herritarren zelatan zebilen izua eta ezin egona zabaltzen bazterretan. Egun batean, neskatila sudur gorri batekin egin zuen topo eta salto batean, bere eskuineko sorbalda gainean jarri zen. Eta munstro txikiak esan zion aurpegi alaia jarri zion umeari:\n– Bazen garaia haurren bat ikusteko kalean! Non sartu zarete?\nNeska txikiak esan zion:\n– Etxean sartuta egon gara, guraso eta anai-arrebekin jolasten, margotzen, haserretzen…dena presarik gabe egiten! Pila bat kozinatu dugu!! Egun batean kalera irtetea arriskutsua zela esan ziguten eta ordutik etxean egon gara!!\nOrduan, munstro txikiak, irribarre maltzurrarekin, galdetu zion neskatilari:\n-Eta ezagutzen duzu arrisku horren arrazoia?\n– Ez dakit- esan zuen haurrak -Izarraizko Estazio Megalitikoan izurriteei aurre egiteko era azaltzen zuen paper zahar bat aurkitu nuen behin. Bertan Santa Engraziako baselizan dagoela kakoa irakur zitekeen, baina horretarako zerua oskarbi egon beharra dago. Gaueko 12etan puntu-puntuan izarrak ikusten direlarik, bertan oihuka galdera egin eta ohaiartzunak galdera horren erantzuna ematen omen du. Ez dakit egia edo gezurra den, baina ahalegintzeak ez digu kalterik egingo. Arrazoia aurkitzen lagun dakiguke, ez duzu uste? Baina, eta gero zer?\n– Gero gerokoak. Zerua zure zapatila berriak bezain urdin dago, eta badirudi gaur gauean izarrak ikusteko aukera izango dugula -munstroak irri maltzurra ezpainetan.\n-Ederki! Doraemonen iratzargailuan jarriko dut alarma. Bi orratzek hamabian bat egin baino hogei marratxo lehenago -erantzun zion haurrak.\nIruzkinetan bota zure esaldia!\nPrevious Article Gurasoentzako gomendioak kaleratu ditu Zestoako Udalak\nNext Article Apirila 2020


Atuna baino % 30 garestiagoa da hegaluzea, baina ez da hobea elikadura ikuspegitik eta dastatze proban ere ez zaio gailendu | Revista - Part 3\n: Atuna baino % 30 garestiagoa da hegaluzea, baina ez da hobea elikadura ikuspegitik eta dastatze proban ere ez zaio gailendu\n[1. or] Atuna baino % 30 garestiagoa da hegaluzea, baina ez da hobea elikadura ikuspegitik eta dastatze proban ere ez zaio gailendu\n[2. or] Ongi prestatuak y tabla comparativa\nEnergia gozoa, kaloria gehiegirik gabe\nHiru otordutik batek ez du kalitate dietetikoaren proba gainditu\n2009ko ekaina-(e)ko papereko edizioan argitaratua\nIkusi 2009ko ekaina-(e)ko papereko edizioa\n"Hegaluzea oliba oliotan"\n112 gramoko ontzian etorri da.\nKilo xukatuak 25,4 euro balio du, eta kilo garbiak (olioa barne), 18,6 euro. Garestienetakoa izan da. Hegaluze ontzien artean, hau da aukerarik onenetakoa, eta azterketa guztia aintzat hartuta, hau izan da kalitate onenekoa.\nOsagaiak: Hegaluzea (atun zuria), oliba olioa eta gatza.\nEtiketa gaizki emana du: sortaren zenbakia ezin da irakurri.\nAztertu ditugun lau hegaluze ontzien artean, honek eduki du arrainik gehien (% 79).\nDastatze proban 6,8 puntu lortu ditu, eta kontsumitzaileei gehien gustatu zaienetakoa izan da. Alderdi batean ere ez da nabarmendu (kolorea, usaina, zaporea, murtxikatzerakoak sortzen duen irudipena, mamitsutasuna eta uzten duen zaporea), eta deus txarrik ere ez diote antzeman.\nKilo xukatuak 26,2 euro balio du, eta kilo garbiak (olioa barne), 19,2 euro. Aztertu ditugun bederatzietatik, hau izan da garestiena.\nHonek eduki du gatz gehien hegaluzeetan (% 1,06), nahiz eta ez duen gehiegirik.\nDastatze proban 6,5 puntu lortu ditu, eta kontsumitzaileei gehien gustatu zaienetakoa izan da. Kolorea gustatu zaie, eta ez diote deus txarrik antzeman.\n"Hegaluzea oliba oliotan".\n266 gramoko ontzian etorri da.\nKilo xukatuak 21,5 euro balio du, eta kilo garbiak (olioa barne), 14 euro. Hau izan da merkeena hegaluzeetan, nahiz eta besteek halako bi baino gehiago eduki hegaluzea.\nOsagaiak: Hegaluzea, oliba olioa eta gatza.\nProportzioan arrain gutxien duen ontzia izan da, eta ez du araua bete: pisu xukatu/pisu garbia erlazioa % 62koa du, eta % 65ekoa izan behar du, gutxienez.\nDastatze proban 6,3 puntu lortu ditu, eta kontsumitzaileei gehien gustatu zaienetakoa izan da. "Kolore argia" eta "zati handiak" dituela esan dute kontsumitzaileek, eta hori gustatu zaiela; aldiz, "lehorra" iruditu zaie.\n115 gramoko ontzian etorri da.\nKilo xukatuak 24 euro balio du, eta kilo garbiak (olioa barne), 16,9 euro.\nEtiketa gaizki emana du: "kontserbagarririk eta koloragarririk gabea" dela esaten du, baina arauak ez du onartzen halakorik, produktu hauek ezin baitute eduki gehigarririk.\nDastatze proban 6,1 puntu lortu ditu. "Zaporea" eta "kolorea" gustatu zaizkie, baina "oliotsuegia" iruditu zaie.\n"Atun argia oliba oliotan"\n3 ontziko zorroan etorri da, eta ontzi bakoitzak 80 gramo eduki ditu.\nKilo xukatuak 14 euro balio du, eta kilo garbiak (olioa barne), 9,1 euro. Guztietan merkeena izan da. Hauxe gailendu da kalitate-prezioetan.\nOsagaiak: Atun argia, oliba olio birjina estra (%7) eta gatza.\nArrain gehien duenetakoa izan da (pisu xukatua/pisu garbia: % 68), eta merkurio gutxien (metal astuna da merkurioa, baztergarria): antzemate-teknikak ezartzen duen gutxieneko mugaren azpitik ibili da (0,05 zati milioiko da muga). Gatzarekin ere berdin gertatu da, gutxien eduki duenetakoa izan da (% 0,9).\nKilo xukatuak 19,4 euro balio du, eta kilo garbiak (olioa barne), 14,2 euro.\nOsagaiak: Atun argia, oliba olioa eta gatza.\nGatz gehien eduki duenetakoa izan da: % 1,4 (gatz gutxien eduki duenak halako hiru ia).\nDastatze proban 7,1 puntu lortu ditu (honek atera du emaitzarik onena), eta kontsumitzaileei gehien gustatu zaienetakoa izan da. "Gatz puntua" gustatu zaie, baita "zati handiak" edukitzea ere; ez diote deus txarrik antzeman.\nKilo xukatuak 21 euro balio du, eta kilo garbiak (olioa barne), 15,4 euro. Atun argietan, garestienetakoa izan da.\nOsagaiak: Atun argia, oliba olioa eta gatza\nHonek eduki du gatz gehien (% 1,8). Osasunaren ikuspegitik, gatza % 1,5etik gora duten jakiak gaziegitzat jotzen dira. Merkurio gehien ere honek eman du (0,42 zati milioiko), nahiz eta araua ongi betetzen duen, urrun baitago gehienezko mugatik (1 zati milioiko).\nDastatze proban 6,7 puntu lortu ditu, eta kontsumitzaileei gehien gustatu zaienetakoa izan da; ez dute alderdi jakin bat nabarmendu, eta deus txarrik ere ez diote antzeman.\n3 ontziko zorroan etorri da, eta ontzi bakoitzak 66 gramo eduki ditu.\nKilo xukatuak 21,2 euro balio du, eta kilo garbiak (olioa barne), 16,3 euro. Ortiz etxekoarekin batera, hau izan da\ngarestiena atun argietan.\nHonek eduki du gatz gutxien, % 0,51. Eta arrain gehien: pisu xukatua/pisu garbia erlazioa % 81ekoa da.\nDastatze proban 6,2 puntu lortu ditu, eta erdi parean geratu da. Ez dute alderdi jakin bat nabarmendu, eta deus txarrik ere ez diote antzeman\nKilo xukatuak 15,9 euro balio du, eta kilo garbiak (olioa barne), 10,4 euro. Aztertu ditugun guztietatik hau izan da\nbi merkeenetako bat (alde handia dago, gainera, besteekin alderatuta).\nMerkurio gutxien duten bi ontzietako bat izan da (metal astuna da, baztergarria): antzemate-teknikak ezartzen duen gutxieneko mugaren azpitik ibili da (0,05 zati milioiko da muga). Arrain gutxien eduki duten lau ontzietako bat ere izan da (pisu xukatua/pisu garbia erlazioa % 69koa eduki du.\nJoan aurreko orrira: « Ongi prestatuak y tabla comparativa


Europako Elkartasun Kidegoa (CES)\nEuropako Elkartasun Kidegoa (hemendik aurrera EEK) Europako Batzordearen ekimen bat da, Europar Batasuneko elkartasun-jarduera guztientzako sarrera-puntu bakarra ematen duena.\nEEK 2 eta 12 hilabete arteko ordaindutako boluntariotza-zerbitzuak, praktikak eta lanpostuak eskaintzen dituen Europar Batzordearen ekimen bat da, 18 eta 30 urte bitarteko gazteen artean elkartasunaren eta borondatezko lankidetzaren rola indartzeko eta gazteentzako lan-aukerak eskaintzeko helburuarekin.\nEEK-k honako jarduera hauek eskaintzen ditu:\nBoluntariotza-proiektuak (banakakoak edo taldean)\nPraktika profesionalak eta enplegua\nHorrelako jarduera-motak eskaini nahi dituzten erakundeentzako 2019rako proposamenen deialdia irekita dago egun eta hemen kontsulta daiteke.\nEEK-ren PARTE IZAN NAHI AL DUZU?\n2016an sortu zenetik, 10.000 gaztek baino gehiagok parte hartu dute hainbat gai lantzen dituzten proiektuetan, hala nola: ingurumena, kultura, gizarte-zerbitzuak, errefuxiatuak, imigranteak, haurrak edo adinekoak.\nDokumentu honetan Kidegoak eskaintzen dituen hainbat aukerei buruzko Informazio Praktikoa aurkitu dezakezu.\nGaztea bazara eta parte hartzeko interesa baduzu, jarraibide hauek jarraitu hurrengo estekan: Europako Elkartasun Kidegoaren webgunea\nErakunde bat bazara (erakunde publikoak edo pribatuak, tokiko edo eskualdeko agintaritzak) honako jarraibide hauek jarraitu behar dituzu EEK-n parte hartzeko.\nEEK-k bere baliabideen %90 bolondres- eta elkartasun-proiektuetarako erabiliko du, eta %10 praktikak edo enpleguetarako, eta gehienez ere % 20 mugaz bestaldeko izaerarik ez duten jardueretarako gordeko du.\nInformazio hau EBrako Euskadiko Ordezkaritzak garatu du, Europako Batzordeak eta Kontseiluak argitaratutako dokumentu ofizialetan oinarrituta.\n- Europako Elkartasun Kidegoaren programa ezartzen duen erregelamendua\n- 2019ko Europako Elkartasun Kidegoaren Gida\n- Europako Elkartasun Kidegoaren 2019ko urteko lan-programa


Bermeo eta Bakioren artean dago Gaztelugatxeko San Juan baseliza, Kantauri Itsasoan dagoen Gaztelugatxe uhartetxoan eraikitako baseliza. Bizkaiko tokirik politenetako bat ezagutu nahi baduzu, ezin duzu bisita hau galdu.\nEkainaren 24an. Erromeria tradizionala egiten da, batez ere Bermeoko biztanleen artean ospetsua dena.\nLoiolako San Inazioren eguna\nUztailaren 31n. Erromeria tradizionala egiten da Arrietatik.\nDonibane lepomoztuaren eguna\nAbuztuaren 29an. Erromeria tradizionala egiten da Bakioko portutik.\nBaselizaraino heltzeko, ia 250 eskailera dituen bide estu bat dago, kostaldea eta Gaztelugatxeko San Juan lotzen dituena.\nEsfortzu handia egin behar den arren, guztiz gomendagarria da baselizaraino igotzea eta bista ikusgarriez gozatzea sari modura, Gaztelugatxe uhartetxoa osatzen duten arroken goialdetik.\nGaur egun ikus dezakegun baseliza ez da jatorrizkoa. Izan ere, hainbat erasoaldi eta sute pairatu ditu urteetan zehar eta ondorioz, hainbat aldiz berreraiki behar izan dute.\nEskaileren goialdean baseliza bat izango duzu zain eta barruan, itsasontzien hondoratzeetatik bizirik atera diren marinelen eskaintza ugari ikusiko dituzu. Eliza txiki hau X. mendekoa da eta Donibaneri eskainita dago. Normalean, bisitariei itxita egoten da.\nBermeoko paraje bakan hau bisitatzea ezinbestekoa da Bizkaia bisitatzen baduzu.\nTradizioak zera dio...\nGoraino heltzen zarenean, ez ahaztu kanpaia hiru aldiz jotzea eta desira bat eskatzea. Hori egiten baduzu, zure desira egia bilakatuko dela dio tradizioak. Antzina horixe egiten zuten ugalkortasuna eskatzeko eta izpiritu txarrak edo buruko minak uxatzeko.\nBertaraino kotxez joango bazara, Gaztelugatxeko San Juanen aparkalekua dagoen arren, egunero heltzen diren bisita guztietarako oso txikia dela jakin behar duzu, batez ere autobus turistikoak hartzen baditu. Hori dela eta, kotxea gorago uztea eta eskailerak hasten diren zubiraino oinez jaistea gomendatzen dizugu.\nBestalde, hobe duzu arropa eta zapata erosoak eramatea eta jateko zerbait hartzea, baselizara heltzen zarenerako.\n15.17 Km (Barrika)


Bailarara batzeko bidea, pauso handiak ematen - Debagoiena - Goiena.eus\nBailarara batzeko bidea, pauso handiak ematen\nImanol Beloki Unamuno 2018-12-05 11:21\nGatz Bidien dagoen seinaleztapena, Gatz Fabrikako identifikatzailearekin.\nLeintz Gatzaga Eskoriatzarekin eta, horrekin batera, bailararekin lotzeko, Gatz Bidie proiektuarekin buru-belarri ari dira hainbat herritar. Hori horrela, bide horretako 4.300 metroko zatia egokitu beharraren garrantzia azpimarratu dute.\nLeintz Gatzaga bizirik mantendu eta Debagoienera gerturatzea izan da Gatz Bidie ekimenaren hasierako helburuetako bat; mugikortasunaren bitartez, herria bailara lotzea, hain zuzen. Edozelan ere, "lehenengo hausnarketaren ondorioz, kirola, ekologia, mugikortasuna, jasangarritasuna, turismoa eta, nola ez, baserri mundua edo lehen sektoreko bizitza herri handiagoetara hurbiltzearen helburua ere betetzen du aurkezten dugun proiektu honek", adierazi du Lore Diaz de Gereñuk, Gatz Bidie proiektuko kideetako batek. "Gure arbasoek eguneroko bizitzan erabili izan duten bide bat errekuperatu eta egokituaz, gaur egun, Gatzaga eta Eskoriatza lotuko dituen bidea berreskuratzea da amets gisa hasi eta proiektu bilakatu den betebeharra: herri ekimen gisa hasi den ilusio honen izena Gatz Bidie da eta Leintz lotzen da leloa".\nGatzaga da bailararen mugikortasunaren bizkarrezur den bidegorritik kanpo dagoen herri bakarra. Errekak eta errepideak baino ez ditu lotzen bost kilometro exkaxetara dauden Gatzaga eta Eskoriatza. Autoa ezinbestekoa da Gatzagan hazi eta bizitzeko. Egoera horrek dakartzan arazo eta mugei aurre egiteko, herriko taldetxo bat hausnarketa-lan baten hasi zen eta berehala ikusi zuen badagoela, lehenago gurdiak mugitzeko eta baserritarrek oinez ibiltzeko erabiltzen zuten bide bat egokituta, oinez zein bizikletan bi herri hauek eta era horretan bailara modu jasangarrian lotzeko aukera –azken urteotan erabili ez den arren–.\nDuela hiru urte, Eskolore trenbide PR-100 bezala markatu zen bidea, eta erabilgarri izateko egokitzapenak beharrezkoak direla adierazi dute ekimeneko kideek. "4.300 metro besterik ez da bailaratik at uzten gaituen zatia. Zati hori egokitu beharrean gaude, gazte, ume, heldu eta nagusiek oinez, bizikletaz zein korrika Gatzaga bailararekin lotzen duen zatia egiteko aukera izan dezaten. Egunerokotasunean gaur egun bailarako bizkarrezurra den ibilbide horrekin konektatua egoteko", adierazi du Diaz de Gereñuk.\nBidearen erabilpenak, gora\nBideak duen egoeragatik, eroritako zubien pasabideak ekiditeko, tokatzen ez den tokietatik joan beharra dago, asun eta narrez betetako pasabideak daude… eta, gaur egun, jende gutxik erabiltzen du. "Dena den, bidea ezagutzera ematen hasi garenetik, bailarako ume taldeak, bidea ezagutu nahi dutenak, eta abar pasatzen hasi dira. Planteatzen denaren balorazioa egiteko orduan, denok datoz bat egingarri den zerbait dela, eta, are gehiago, egin beharreko zerbait dela".\nHerri ekimen gisa hasi zen hausnarketa, 2017ko azaroan. Hiru emakumek hasi zuten, ilusioz, bidearen lanketa –Lore Diaz de Gereñu, Rosa Lasagabaster eta Dorleta Elkorobarrutia–, eta honako hauek egin dituzte ordutik: lur-jabeekin egon beraien onarpena eta iradokizunak jasotzeko, egin nahi denaren ideia herritarrei zabaldu, proiektu bilakatu, ezagutzera emateko bideo bat egin, eragileen artean ezagutzera eman, Puntaik Punta ekimenerako tramua egin, eta bailarako ikastetxeetara proiektua zabaldu, besteak beste.\nOrain, auzolanean hainbat lan egin badituzte ere, epe motzerako lan batzuk aurreikusten dituzte, eta, horiek aurrera eramateko, Gatzagako eta Eskoriatzako udaletara jo dute laguntza eske.\nGatzagan bizi eta lanean dabiltzan %99k herritik kanpo lan egiten dute eta 6 urtetik gorako umeentzat ez dago herrian ikasteko eta, are gutxiago, eskolaz kanpokorik burutzeko aukerarik. Bide honek autonomia emango liekeela adierazi du Diaz de Gereñuk: "Autoek eragiten duen menpekotasunak gure adin txikikoak konfiantzaren pedagogia horretan hezteko aukera gutxi ematen du gaur egun. Horregatik guztiagatik, argi daukagu ume, gazte, familia, heldu zein behar bereziak dituztenek erabiliko duten bidea izango dela".


Irekia Eusko Jaurlaritza - Gobierno Vasco :: Eusko Jaurlaritzako herritarren arreta zerbitzuak 470.000 kontsultari arreta egin die urteko lehen sei hilabeteetan\nEusko Jaurlaritzako herritarren arreta…\n\nEusko Jaurlaritzako herritarren arreta zerbitzuak 470.000 kontsultari arreta egin die urteko lehen sei hilabeteetan Iturria: Irekia\n\n\nZUZENEANek, batez beste, egunean 3.750 kontsulta ebazten ditu. Horri esker, komunikazio-tresnatzat finkatzen da herritarren eta euskal Administrazio Publikoaren artean.\nKontsulta sarrienek, berriz ere, etxebizitzarekin, familiarekin eta hazkuntzarekin dute zerikusia.\n10 erabiltzailetik ia 9k oso gogobetegarritzat jotzen dute ZUZENEAN zerbitzua. Dena den, haren bilakaera eta hobekuntza dira legegintzaldi honetako helburuetakoa.\nEusko Jaurlaritzako herritarren arreta-zerbitzuak guztira 469.168 kontsultari arreta egin die urteko lehen sei hilabeteetan. Batez beste, ZUZENEAN zerbitzuak, 2017an, egunero guztira 3.750 kontsulta ari da jasotzen. Horietako gehienak (% 54) modu presentzialean egin dira, eta % 44 Jaurlaritzaren 012 telefonoaren bitartez. Gainerakoak, % 2, www.euskadi.eus online postontziaren bidez erregistratu dira.\n(*) 2017ko datu globalak (ekainaren 30a arte)\nKontsulten gaiari dagokionez, aurreko seihilekoaren ildotik jarraitu dute. Sarrienak zerikusia dute, beste behin, etxebizitzari buruzko informazioarekin. Batik bat, Etxebideri eta etxebizitzen birgaitzeari buruzkoak izan dira. Era berean, arreta egin zaie, batez ere, familiarekin eta hezkuntzarekin lotutako kontsultei. Kasu gehienetan, jaiotzarako, adopziorako, adiskidetzeko eta beketarako, hurrenez hurren, laguntzekin izan dute zerikusia.\nEtxebizitza (Etxebide eta etxebizitzen birgaitzea…)\nFamilia (laguntzak jaiotzagatik edo adopzioagatik, adiskidetzeko laguntzak…)\nHezkuntza (unibertsitatez kanpoko bekak, eskolatzeko bekak…)\nLurraldeen arabera, Bizkaia da, berriz ere, kontsulta gehien jaso den lurraldea. Ondoren, Gipuzkoa dator eta, azkenik Araba.\nZUZENEAN zerbitzuaren bilakaera da legegintzaldi honetako helburuetakoa. Eusko Jaurlaritzaren xedea da Administrazioarekiko elkarreraginean herritarrek hautemandako kalitatea hobetzea, barneko kudeaketa hobetzea eta esku hartzen duten agenteen arteko koordinazioa hobetzea ere. Gaur egun, 10 erabiltzailetik ia 9k oso gogobetegarritzat jotzen dute jasotako arreta.\nZUZENEAN 2008an sortu zen. Zerbitzu publikoa eta doakoa da, lau kanal hauen bitartez herritarrei arreta egiten diena:\npresentziala (bulego bana hiru hiriburutan)\ntelefono bidezkoa (012)\nonline postontzia (www.euskadi.eus)\nberehalako mezularitza (Telegram 688 67 12 34 zenbakiaren bidez)\nZUZENEANek eskaintzen dituen zerbitzuen artean, honako hauek ditugu: Eusko Jaurlaritzak eskaintzen dituen izapide eta zerbitzuen inguruko aholkularitza; izapideak, dokumentuen erregistroa; tasen zigorren eta prezio publikoen kobrantza; kexen eta iradokizunen kudeaketa; herritarren eskabide, eskaera edo kontsultak dagokion sailera bideratzea; eta izapide eta kudeaketa jakin batzuk egiteko aurretiazko hitzorduak kudeatzea.\nHerritarrek egindako kontsultei erantzuteko, ZUZENEAN zerbitzuak 106 laguneko plantilla dauka. Horietatik, 72k modu presentzialean egiten dute lan eta 34k telefono bidez eta berehalako mezularitzaren bidez (Telegram) egindako kontsultei erantzuten diete. Horiek guztiek Euskadi.eus online postontzian erantzuten dute.\n(*) Grafiko guztiak eta prentsa oharra osoa, hemen\nbikandi_kontsulta_kopuruak_... behera kargatu (900 KB)\nbikandi_zuzenean_datuak_eu.mp3 behera kargatu (1 MB)\nbikandi_zuzenean_interbentz... behera kargatu (5 MB)\nbikandi_zuzenean_sarean_eu.mp3 behera kargatu (2 MB)\nbikandi_zuzenean_datuak_eu.mp4 20 MB\nbikandi_zuzenean_sarean_eu.mp4 40 MB\nbikandi_kontsulta_kopuruak_... 10 MB


Astebetez izango da martxan 'Ni Singular Naiz' kanpaina Azpeitian - Uztarria (Azpeitia)\nAstebetez izango da martxan 'Ni Singular Naiz' kanpaina Azpeitian\n2019ko urr. 31a, 10:01\n'Ni Singular Naiz' kanpainaren aurkezpenean izan diren ordezkariak. Ikusi haundiago | Argazki originala\nTokiko merkataritza sustatzeko, Ni Singular Naiz kanpaina jarri du martxan Gipuzkoako Merkataritza Federazioak, eta atzo aurkeztu zuten egitasmoa Basazabal jauregian. Azpeitiko eta Getariako zortzi Singular Dendak parte hartuko dute egitasmoan: Azpeitiko Egaña gozotegiak, Farmazabal parafarmaziak, Angel argazki dendak, Kiribil ekodendak, Koket arropa dendak eta Luis Beltza arropa dendak nahiz Getariako Glu glu bitxitegiak eta Salanort kontserba dendak. Gaur, osteguna, jarriko dute martxan kanpaina, eta saltoki horiek guztiek produktu edo zerbitzu bana nabarmenduko dute, gero herritarren artean zozkatzeko.\nSaltoki bakoitzaren balioak transmititzen dituzten produktuak izango dira denda bakoitzak nabarmenduko dituenak, eta saltokian modu nabarmenean jarriko dituzte horiek ikusgai, kanpainarako prestatu dituzten beste elementu batzuekin batera, hala nola argi-kutxa batekin eta Ni Singular Naiz lelodun poltsarekin batera. Saltokietako produktu horiek zozkatu egingo dituzte, baina zozketan parte hartzeko irratsaio batean parte hartu beharko dute herritarrek. Hain zuzen ere, Onda Vasca irratiko Gipuzkoako Kale Nagusia saioan. Itziar Alduntzin kazetariak gidatzen du saioa, eta bihar hasi eta astebetez Urola bailarako Singular denden inguruko galderak egingo ditu hark uhinetan. Herritarrek galdera horien erantzuna asmatu beharko dute, eta galdera ondo erantzuten duten lagunen artean zozkatuko dituzte produktuak. Horrez gain, sare sozialetan ere egingo dituzte kaleratu berri dituzten Ni Singular Naiz lelodun poltsen zozketak. Gipuzkoako Merkataritza Federazioa jarriko da irabazleekin harremanetan, zozketak egin eta gero.\nLehiaketa bat da, beraz, prestatu duten kanpainaren oinarria, eta horrekin bezeroen leialtasuna saritu nahi dutela azaldu du Ana Aranberri Gipuzkoako Merkatarien Federazioak Eibarren duen bulegoko zuzendariak. Hark azaldu duenez, arlo sozialean oinarri dituzten balioetan posizionatu nahi dituzte Singular dendak; izan ere, tokiko merkataritzak eskaintzen duen balio erantsia baloratzen duten herritarren artean konplizitatea sortzea da marka horren helburua. "Azken finean, bezeroa berezi sentitzen da gauzak egiteko, bizitzeko eta pentsatzeko duen moduarekin bat datorren moduan erosita, eta saltokiak berezi egiten dituzten produktuak ezagutaraztea da kanpainaren xedea".\nAranberrik adierazi duenez, globalizazioaren aurrean "oso garrantzitsua" da tokiko merkatariek benetakotasuna izatea, eta hark herrietako merkataritzaren garrantziaz ohartarazi du. "Bereizgarriak, xehetasunetan oinarritutako kultura, benekotasuna, konfiantza, zintzotasuna, ondo egitea dira tokiko merkataritzaren ezaugarriak, eta balioa eman behar zaio saltoki horiek ekonomia eragile eta eragile sozial gisa gure lurraldeari egiten dioten ekarpenari". Merkataritza federazioko lehendakariak aurrez aurre jarri ditu saltoki handiak eta "joera orokor" diren saltoki handiak: "Aurrez aurre daude gure saltoki txiki eta jasangarriak zein makroproiektuak, hala nola merkatalguneak, makrodendak, makro-outletak".\nKanpaina Gipuzkoako Foru Aldundiko Ekonomia Suspenerako, Turismoko eta Landa Inguruneko sailak babestu du, baita Azpeitiko Udalak ere, eta Agustin Lizarralde zinegotziak azaldu duenez, udalak herriko merkataritza sustatzen segituko du aurrerantzean ere. Lizarraldek herriko merkatariek eskaintzen dituzten "abantailak" izan ditu hizpide: "Gertutasuna, harreman zuzena eta pertsonala eskaintzen dizkigute, eta hori baloratzen dugu". Hark esan duenez, gainera, merkaritza sustatzeko "ausartak" izan behar dute: "Saltokien eta herritarren beharretara egokitu behar ditugu egiten diren sustapen planak. Tokiko merkataritza elkartea ere badugu, Bertan, eta ahalegina egingo dugu tokiko saltokiak kalitatean, formakuntzan, egokitzean nahiz teknologian aurrera egin dezaten; bidelagun izango gaituzte".\nSingula Dendak programaren barruan martxan jarri duten lehen kanpaina da abian jarri dutena, baina Aranberrik adierazi duenez, ez da azkena izango. "Kanpainak lantzen jarraituko dugu, tokian tokiko herrietako berezitasunak nabarmenduko dituztenak". Kanpaina horiek saltoki horien ezaugarriei nahiz horietako kideei balioa emanez eta haien egiteko moduari, konpromisoari nahiz lurraldearekiko inplikazioari indarra emanez egingo dituztela ere esan du. Ekitaldiaren bukaeran, tokiko merkataritzaren aldeko mezuekin osatutako bertso bana abestu zuten Sebastian Lizaso eta Xabier Euzkitze bertsolariek, haiek baitira Singular Denden Urola Kostako enbaxadoreak.\nSebastian Lizaso eta Xabier Euzkitze Singular denden enbaxadoreak, bertsotan\nHaurren eta menpekotasuna duten herritarren zaintzarako kontratazioak egiteko dirulaguntzak eskainiko ditu udalak\nJatetxeak, hirugarren fasean sartzeko grinez\nIraurgi Berritzen aurrez aurreko zerbitzuak eskaintzen hasiko da


Gorputz nagusiko materiala: kautxu polarizatua\nForrua: Nylonezko kordoi ehuna\nEgitura: altzairuzko hari gogorra\nTamaina: 1/2 "-72" (DN15-DN1800)\nPresio kalifikazioa: PN10 / 16, Class 125/150\nNORTECH da Txina nagusietako bat Gomazko hedapen artikulazioa Singl Esfera Fabrikatzailea eta hornitzailea.\nGomazko Zabalkuntza Joint Twin Esfera\nNORTECH da Txina nagusietako bat Gomazko Zabalkuntza Joint Twin Esfera Fabrikatzailea eta hornitzailea.\nEspiralean zauritutako junta, ihes eta bero trukerako eta maila nuklearrarekin eta HDLE espiralarekin. NORTECH da Txina nagusietako bat Espiral Zauritutako Junta Fabrikatzailea eta hornitzailea.\nASME Swing Check Balbula\nASME Swing kontrol balbula, karbonozko altzairua, altzairu herdoilgaitza eta aleaziozko altzairuak\nDiametroa: 2 "-32", Class150-Class2500\nGorputza / kapota / Diskoa: WCB / LCB / WC6 / WC9 / CF8 / CF8M\nMoztu: No.1 / No.5 / No.8 / Aleazio\nNORTECH da Txina nagusietako bat ASME Swing kontrol balbula Fabrikatzailea eta hornitzailea.\nOreka-balbula estatikoa, BS7350\nOrifice erregulazio bikoitzeko balbula finkoa (FODRV) eta erregulazio bikoitzeko balbula erregulagarria (VODRV)\nDN65-DN300, Bridaren muturrak DIN EN1092-2 PN10, PN16\nGGG-40 burdin harikorraren gorputza eta boneta.\nAltzairu herdoilgaitzezko zurtoina. Zigilatzea: EPDM.\nOrifizio aldakorra. Erregulazio bikoitza.\nLaneko tenperatura -10ºC + 120ºC.\nNORTECH da Txina nagusietako bat Oreka-balbula estatikoa Fabrikatzailea eta hornitzailea.\nDIN-EN Globo Balbula\nDIN-EN Globo balbula, Eredu zuzeneko globo balbula (kamiseta eredua), angelu eredu globo balbula, eredu zeiharreko globo balbula (Y motakoa)\ngelditzeko kontrol balbula, globo kontrol balbula, SDNR gisa diseinatu daiteke.\nhauspo zigilua tenperatura altuko lurrun aplikazioan eskatuta\nEN13709 diseinua eta fabrikatzailea, diametroa DN15-DN400, PN16-PN100.\naltzairu galdatua (1.0619), altzairu herdoilgaitza (1.4308,1.4408), aleaziozko altzairua eta altzairu herdoilgaitz bikoitza\nNORTECH da Txina nagusietako bat DIN-EN Globo Balbula Fabrikatzailea eta hornitzailea.\nHauspoa globoaren balbula zigilatzen du, altzairu galdatuan, altzairu herdoilgaitzean eta aleaziozko altzairuetan, tenperatura altuko lurrunetarako.\nGlobo globoaren balbula zuzena (Tee eredua), angelu eredu globo balbula, eredu zeiharreko globo balbula (Y motakoa)\nDIN3356 / EN13709 diseinua eta fabrikatzailea\nNORTECH da Txina nagusietako bat Hauspoa Seal Globe Balbula Fabrikatzailea eta hornitzailea.\nASME Globe Balbula\nASME Globe Balbula, 2 "-30", Class150-Class1500\nGorputza / kapota / diskoa: karbono altzairua / altzairu herdoilgaitza\nEserlekua: karbono mahuka // Altzairu herdoilgaitza / STL\nFuntzionamendua: esku bolantea / engranaje kaxa\nNORTECH Txina nagusietako bat da ASME Globe Balbula Fabrikatzailea eta hornitzailea.


Lantegiak 2019 | Zinetika Videodance Festival\nMUGIMENDUAREN ETA DANTZA-BIDEOAREN LABORATEGIA\nDantzagunea-k (Zinetikaren erakunde laguntzailea) antolatu du laborategi hau jaialdiaren aurrerapen gisa. Dantza eta bideoa lantzeko lantegia, Ibon Taboadak eta Oihana Varelak emana. Ikastaroa dantzaren eta ikus-entzunezkoen arloko pertsonenei bideratuta dago (curriculum labur bat eta motibazio-gutuna bidali behar dira).\nLantegiaren asmoa da dantza eta bideoa uztartzea, kameraren erabilera dantzara moldatzea, kameraren begiradaren eta dantzaren adierazkortasunaren arteko elkarrizketa bilatzeko. Artistek espazioa uztartzen ikasiko dute, (kokapena)-mugimendua-kamera, hainbat atmosfera lortze aldera.\nDantza-bideoa lantzeko sarrera baten ondoren, inprobisazio-baliabideak sortuko dira. Al berean, kamera dutenek mugimendua barneratzen hasiko dira, proposatuko zaizkien zenbait ariketatik abiatuta. Lehenengo egunean kamera finkoa erabiliko da, eta bigarrenean, berriz, kamera mugikorrarekin.\nEgunak: urriaren 12a eta 13a\nOrdutegia: 10:00-13:00 / 15:00-18:00\nLekua: Gipuzkoako Dantzagunea\nPrezioa: 40€ (ikastaroa + Zinetikaren emanaldi baterako sarrera bat)\nDantza-bideoak egiteko teknikak ezagutzeko hastapeneko lantegi praktikoa, Nafarroako Arena Comunicación ekoiztetxeak emana.\nDantzaren inguruan kamerari eta muntaketari buruzko saio trinko baten ondoren, hainbat proiektu proposatuko dituzten taldeak eratuko dira. Proiektuak hurrengo egunean filmatuko dira, eta horren biharamunean editatuko dira. Piezek 48 ordutan bukatuta egon behar dute. Lantegiaren helburua da esperientzia bizia eta ausarta eskaintzea, kameraren eta gorputzaren, muntaketaren eta koreografiaren arteko lotura ezagutzeko.\nJarduera publiko osoarentzat da. Gehienez ere, 20 lagunek hartuko dute parte. Partaideek 2, 3, 4 edo 5 laguneko taldeak osatuko dituzte, proiektuak izanen dituen ezaugarrien arabera.\nTalde bakoitzak gutxienez kamera bat eta ordenagailu eramangarri bat eduki beharko ditu, bideoa editatzeko beharrezkoa den gaitasun grafikoarekin. Bideoa editatzeko softwarea ez dutenek DaVinci Resolve-ren azken bertsioa deskargatzeko eta horrekin lan egiteko jarraibideak jasoko dituzte lehenengo saioan.\nZinetikak saio bat programatuko du lan guztiak proiektatzeko, eta Arena Comunicación ekoiztetxeak gidaturiko hizketaldi bat eginen da.\nurriak 14 (1ª zatia: tailerra)\nurriak 18 (2ª zatia: Lan saioa)\n16:00 a 20:00 (astelehena)\n17:00 a 19:00 (ostirala)\nLekua: Kondestablearen Jauregia, Iruñea\nPrezioa: doakoa, aurrez izena emanda


Zer esan du Sendagaien Europako Agentziak AstraZenecaren txertoari buruz?\nSendagaien Europako Agentziak gaur jakinaraziko ditu AstraZenecari buruzko ondorioak\nTxertoaren eta odolbildu kasuen artean kausa-ondorio erlaziorik ote dagoen argituko du.\nAstraZeneca enpresaren txertoa. Artxiboko argazkia: EFE\nSendagaien Agentziak berretsi du AstraZenecak ez duela loturarik tronbosi kasuekin\nSendagaien Europako Agentziak gaur arratsaldean iragarriko ditu koronabirusaren aurkako AstraZenecaren txertoari buruzko bere ondorioak, txertatutako pertsonen artean izan diren tronbosi kasuak aztertu ostean. Astelehenean AstraZenecaren txertaketa aldi baterako etetea erabaki zuten Europako hainbat herrialdek, tartean Espainiak eta Frantziak.\nAgentziak astelehenean aurreratu zuenez, "ez dago frogarik" txertoak odolbilduak eragiten dituela pentsatzeko. Are gehiago, txertoaren onurak kalteak baino handiagoak direla azpimarratu zuen.\n16:00etatik aurrera jakinaraziko ditu Sendagaien Europako Agentziak txertoaren inguruan atera dituen ondorioak.\nEspainiako Osasun Ministerioak atzo aurreratutakoaren arabera, Sendagaien Europako Agentziak AstraZenecaren txertoari buruz esango duenari men egingo dio. Carolina Darias Osasun ministroaren esanetan, Osasun Ministerioa Europako agentziaren erabakiaren zain dago.\nAipaturiko agentziak ondorioztatzen badu ez dagoela loturarik AstraZenecaren txertoaren eta odolbilduen artean, Carolina Darias Osasun ministroak Lurraldearteko Osasun Kontseilua deituko du AstraZenecaren txertaketari berehala berrekiteko aukera mahai gainean jartzeko.\nAstelehenean AstraZenecaren txertoa erabiltzeari utzi ziotenetik, txertaketaren erritmoa nabarmen jaitsi da Espainiako Estatuan, 150.000tik 114.867ra, hain zuzen ere.


DRY STOUT | Garagardo ahotsa\n2012(e)ko martxoak 6 -n igor-kargitaratuta\nIrlandar estiloko Dry Stout motako garagardoak azaleko hartziduraz ekoizturiko garagardo beltzak dira, Schwarzbier estiloko garagardoak ez bezala, hauek oineko hartziduraz ekoizten baitira.\nIrlandako Porter garagardoen garapen bat da Stout estiloko garagardoa. Porter garagardoa gero eta fuerteagoa egiten zen ahala, “Stout Porter” bezala izendatzen hasi zen. Stout izenak “gorputz handia” esan nahi du, garagardoaren gorputz handiagoarekin erlazionatzen zena. Zenbat eta indartsuagoa egin Porter-a, “Extra Stout Porter”, “Imperial Stout” etab. bezala ezagutzen ziren garagardoak.\nXIX. mendearen erdialdera Irlandako edari nazionala bilakatu zen eta ekoizle askok “Porter” hitza kendu zioten\nJatorrizko dentsitatea: 9,5 -12 ºP\nMalta: Garagar malta argiak eta %10-20 malta ilunak edo karamelu maltak, kolore asko ematen diotena garagardoari. Malteatu gabeko garagar txigortua ere erabiltzen da batzutan (Guinnes-en kasuan bezala adibidez).\nKolorea: > 80 EBC , beltzak.\nAlkohol edukia: % 3,8 – 5 bolumenean.\nLupulua: 40 IBU inguruko garratztasuna. Nahiko garratzak egiten dituena.\nDry Stout garagardo batetan malta eta karamelu flabore leun bat nabari daiteke hasieran. Erabili den garagar txigortua dela eta, izaera lehor-txigortu bat du. Ez da ia lupuluaren usainik nabari, kafe, txokolate eta malta txigortuaren usainak izanik nabarienak. Gorputz ertaina du eta bere apar egonkor eta kremotsua da garagardo honen ezaugarri bereizgarrietako bat. Nitrogenoa erabili ohi da askotan garagardo hauek kañeroetan zerbitzatzean, aparrari kremotsu ezaugarria ematen diona sortzen dituen burbuila txikiagoengatik.\nGuinness da estilo honetako garagardo gehien saltzen dituen enpresa, zeinek 19 bertsio desberdin egiten ditu, garagardoa salduko den herrialdearen arabera.\nKategoria Azaleko hartzidura, dry stout, sailkapena, egilea igor. Gorde lotura.


Ivan Aresek eta David Vazquezek irabazi dute Zamudioko Rallya - Zamudio - Aikor.eus\nIvan Aresek eta David Vazquezek irabazi dute Zamudioko Rallya\na: Josu Uribe 2020-07-13 19:37\nIvan Aresek eta bere kopilotuak, David Vazquezek, Zamudioko Rallyaren tarte guztiak irabazi zituzten eta ondorioz, lasterketaren zortzigarren edizioaren txapela jantzi zuten lehengo asteburuan, uztailaren 11n. Galiziarrak faboritoak ziren, Ares Estatuko txapeldunordea delako, eta bikoteak aurreikuspenak berretsi zituen. Lasterketa Zamudio Racing eta Real Peña Motorista Vizcaya elkarteek antolatu zuten.\nBigarren postuan, Ivan Muñoz eta Ibai Ajuriagoikoa heldu ziren; eta hirugarrenean, Joseba Iraola eta Xabier Lujua. Gainerako mailetan hauek izan ziren txapeldunak: Unai García-Eguzkiñe Enríquez, Txaber Aginaga-Eneko Artaza, Daniel Moya-Aarón Rocillo, Gorka Antxustegi-Xabat Urresti, Ioritz Odiaga-Arkaitz Kobeaga, Aratz Zarakondegi-Aitor Kortazar eta Jon Zubeldia-Zuhaitz Ganzarain.\nErregulartasunari dagokionez, Asier Santamaria eta Roberto Renteria izan ziren irabazleak; Marcos Fernandezek eta Adolfo Gonzalez-Almuiñak bigarren postua lortu zuten; eta Gorka Gorroñok eta Mikel Oleagak, hirugarrena. Txema Foronda eta Pilar Rodas onenak izan ziren trofeo kategorian; eta Christian de la Rivak eta Borja Lopez Barrajonek ere lortu zuten garaipena tresnarik gabeko kategorian.\nZamudioko Rallya Estatuan egin den lehenengo lasterketa izan da, itxialdia agindu zenetik. Antolatzaileek adierazi dute milaka zaletu hurbildu ziren lasterketa zuzenean ikustera, beti ere maskara jantzita. Guztira, 90 taldek hartu zuten parte rallyan.


Laburpena ( 72. zk.), 2006ko apirilaren 12a, asteazkena\nAGINDUA, 2006ko martxoaren 16koa, Jaurlaritzaren lehendakariorde eta Ogasun eta Herri Administrazio sailburuarena, Jaurlaritzaren Lehendakariordetzako eta Ogasun eta Herri Administrazio Saileko eta sail horri atxikitako erakunde autonomoetako datu pertsonalei buruzko fitxategiak arautzen dituen Jaurlaritzaren lehendakariorde eta Ogasun eta Herri Administrazio sailburuaren 2004ko martxoaren 2ko agindua aldatzeko dena.\nAGINDUA, 2006ko martxoaren 28koa, hiritar guztiak euskal turismo-eskaintzara iritsi ahal izatea sustatzeko neurriak ezartzen dituen Agindua aldatzeko dena.\nAGINDUA, 2006ko martxoaren 28koa. Agindu honen bidez hirugarren aldiz aldatzen da euskal turismoko azpisektoreetan Kalitate eta Bikaintasun Ziurtagiria sustatzen duten ekimenei laguntzeko programa ezarri zuen agindua.\nAGINDUA, 2006ko martxoaren 28koa, Herrizaingo sailburuarena, zeinaren bidez ebatzi egiten baita Herrizaingo Saileko Zerbitzu Zuzendaritzako goi-kargu baten idazkari lanpostua, izendapen askez, betetzeko deialdia.\nAGINDUA, 2006ko martxoaren 22koa, Jaurlaritzaren lehendakariordearena, Jaurlaritzaren Lehendakariordetzan hutsik dagoen lanpostu bat izendapen askez betetzeko deialdi publikoa egiteko dena.\nIRAGARKIA, 2006. urteko Lan Eskaintza Publikoa onartzeari buruzkoa.\nERABAKIA, Herri-Kontuen Euskal Epaitegiaren Osokoak 2005eko urriaren 24ko bilkuran hartua, Gipuzkoako Lurralde Historikoaren Administrazioaren 2003. urtealdiko Kontu Orokorraren gaineko fiskalizazio txostena behin betirako onesten duena.\nEBAZPENA, 2006ko martxoaren 20koa, Lehendakaritzaren idazkari nagusiarena, Europako gaien informazio eta zabalkunde proiektuak egiteko dirulaguntzak emateko deialdia egiten duena.\nEBAZPENA, 2006ko martxoaren 10ekoa, Kontsumo eta Industria Segurtasuneko zuzendariarena, igogailuak zerbitzuan jartzeko prozedura telematikoa arautzen duen Industria, Merkataritza eta Turismo sailburuaren 2006ko martxoaren 9ko Aginduak aipatzen dituen ziurtagirien izapidetzearen eta eskakizunen ezaugarriak zehazten dituena.\nEBAZPENA, 2006ko martxoaren 15ekoa, Garapen Lankidetzarako zuzendariarena, Sofía San Millán del Valle lankideak NBE-2005BA/0056 erreferentziako proiektuan garatu behar zuen jardunaren zati bati uko egiteko eskabidea onartzen duena. Proiektu hori Máster en Cooperación Internacional Descentralizada entitateak aurkeztu zuen Garapenean Lankide Izateko eta Laguntzeko 2005eko Fondoaren kontura Euskal Autonomia Erkidegoko lankide boluntarioei bekak emateko, Nazio Batuetako nazioarteko erakundeei eta erakundeokin elkartutako pertsona juridikoei laguntzak emateko deialdian.\nAGINDUA, 2006ko martxoaren 9koa, Hezkuntza, Unibertsitate eta Ikerketa sailburuarena, Bastidako (Araba) "Marrate" Musika Eskola Pribatuari musika-espezialitateak gehitzeko baimena emateko dena.\nAGINDUA, 2006ko martxoaren 13koa, Hezkuntza, Unibertsitate eta Ikerketa sailburuarena, Bergarako (Gipuzkoa) "Bergara" Musika Eskola Pribatuari baimena ematen diona 1. maila edo hastapenekoa emateko eta musika espezialitateak gehitzeko.\nAGINDUA, 2006ko martxoaren 16koa, Hezkuntza, Unibertsitate eta Ikerketa sailburuarena, Erandioko (Bizkaia) "Erandio" Musika Eskola Publikoari musika espezialitateak gehitzeko baimena emateko dena.\nAGINDUA, 2006ko martxoaren 28koa, Hezkuntza, Unibertsitate eta Ikerketa sailburuarena, unibertsitate aurreko irakasmailetan erabiltzeko asmoz argitaraturiko euskal ikasmaterial hoberenak saritzeko 2006. urteko "Ixaka López-Mendizabal" lehiaketa jakinarazten duena.\nAGINDUA, 2006ko martxoaren 28koa, Hezkuntza, Unibertsitate eta Ikerketa sailburuarena, euskarazko ikus-entzunezko ikasmaterial eta hezkuntza-software hoberenak saritzeko (2006ko "Migel Altzo" lehiaketa).\nAGINDUA, 2006ko martxoaren 27koa, Ingurumen eta Lurralde Antolamendu sailburuarena, Nerbioiko Parke Linealaren Plan Berezia hasiera batean onartzen duena.\nEBAZPENA, 2006ko martxoaren 20koa, Nekazaritza eta Abeltzaintza zuzendariarena, "azaleraren araberako laguntzak" eta "azienda-primak" izeneko Europako laguntzak Euskal Autonomia Erkidegoan garatzeko eta ezartzeko den apirilaren 8ko 86/2003 Dekretuaren, 2004., 2005. eta 2006. urteetan Erkidegoak esnegintzara bideratuko dituen zuzeneko diru-laguntzen erregimenari dagokion martxoaren 30eko 63/2004 Dekretuaren eta Euskal Autonomia Erkidegoko mahastiak berregituratu eta birmoldatzeko planentzako laguntzei buruzko uztailaren 27ko 162/2004 Dekretuaren babesean 2005ean emandako diru-laguntzen onuradunen zerrenda jendaurrean jartzekoa.\nEDIKTUA, 215/04 prozedura arruntaren ondoriozkoa.\nEDIKTUA, munta txikiko 198/99 judizioaren autoen ondoriozkoa.\nEDIKTUA, 69/05 hitzezko judizio autoen ondoriozkoa.\nEDIKTUA, 729/05 prozedura arruntaren ondoriozkoa.\nEDIKTUA, seme-alaben zaintza eta babesari eta elikagaiei buruzko 263/05 hitzezko judizioaren ondoriozkoa.\nEDIKTUA, adostasunik gabeko dibortzioaren gaineko 1085/05 judizioaren ondoriozkoa.\nEDIKTUA, 24/04 prozedura arruntaren ondoriozkoa.\nLEHIAKETA. Iragarkia, "Amurrioko (Araba) Zaraobe BHI eraikin berria egin eta oraingoa handitzea" helburutzat duen obra-kontratu administratiboa esleitzeko dena (KBN C01/008/2006 espedientea).\nEDIKTUA, 2006ko martxoaren 8koa, Lan eta Gizarte Segurantza zuzendariarena, Arias Suso Jesus enpresari 05.0387.01.02.01.03 errekurtsoan izandako ebazpena jakinarazten diona.\nIRAGARKIA, gizarte- eta kultura-suspertzailearen eta liburutegiko laguntzailearen lanpostuak sortzearen aurka aurkeztutako alegazioak ezesteari dagokiona.\nIRAGARKIA, energia eta meatzaritzaren alorreko bi programen araudiari buruzkoa.


Antzezlanen topaleku dira beste behin Aretxabaletako kaleak eguaztenetan - Aretxabaleta - Goiena.eus\nAntzezlanen topaleku dira beste behin Aretxabaletako kaleak eguaztenetan\nMirari Altube 2015-07-04 09:00\nLa Furtiva talde valentziarra akrobaziak egiten Mitarte kalean joan den eguaztenean.\nUztailarekin batera antzerkiaren txanda iritsi da herriko kaleetara eta egitaraua astean zabaldu du Valentziako La Furtiva taldeak. Datorren eguaztenean, hilak 8, Markeliñe taldearen txanda izango da. Zoozoom lanarekin etorriko dira Herriko Plazara 19:00etan, familia guztiak parte hartu eta ondo pasatzeko proposamena hain zuzen.\nOhiko materialak erabilita zooko animaliak sortuko dituzte: jirafak, dinosauroak, elefanteak, flamenkoak, arrainak…\nOndoren etorriko da Trapu Zaharra, hilaren 15ean, eta eskainiko du Ongi etorri Amaieramundi lana. Amaia eta haren amona etorriko dira Durana kalera gizakia salbatuko duen estralurtarrak hara iritsiko direlakoan. Eta kale-antzerkiaren egitaraua itxiko du Zirika Zirkus taldeak Txarlestrup lanarekin; hilaren 22an, Santa Kurtz kaleko plazatxoan da.\nArkupen ere izango du lekutxoa antzerkiak. Hala, datorren eguenean, hilak 9, Aquí va a pasar algo lana eskainiko du Zanguango taldeak, 19:00etan (sarrera, lau euro). Ikuskizun komikoa eta poetikoa dela diote taldeko kideek: "Hunkitu egingo zaitu, barre algarak sortu eta identifikatuta sentituko zara".\nEta hilaren 12an, domeka, Txirri, Mirri eta Txiribiton pailazo ezagunak izango dituzte neska-mutikoek, 17:00etan, Arkupeko Zaraia aretoan (sarrera, hiru euro).\nProiekzioa eta zinema\nMartitzenean, hilaren 7an, ostera, Ur azpian dokumentala emango dute Arkupen, 19:00etan. MUko ikasle diren Jon Campo eta Ibai Iregi aretxabaletarrek egindako dokumentala da. Hain zuzen 2015eko Huhezinema lehiaketan dokumental onenaren saria eta ikusleen saria jaso zituen, MUko ikasleendako dagoen atalean. Uztailaren 14an eta 21ean ere botako dute dokumentala, zinemako filma eman aurretik.\nEta udako zinemari dagokionez azken hilabeteotan estreinatu eta arrakasta handia izan duten bi film izango dira. Tomorrowland (Estatu Batuak, 2015, 129 min.) batetik, uztailaren 14an (19:00) eta 16an (19:00); eta Jurassic world (Estatu Batuak, 2015, 124 min.) bestetik, hilaren 21ean (19:00) eta 23an (19:00 eta 21:30).\nBestalde, uztailaren 12an, domeka auto telegidatuen erakustaldia egingo dute Herriko Plazan. 11:30ean eta 18:00etan izango dira auto txikien erakustaldiak.


Hasiera > Filmak > Lantz. Inauteriaren Garaitza\nLantz. Inauteriaren Garaitza\nLuis Azanza Ladrón,\n'Miel Otxin berez Inauteria dela ezin ukatuzkoa da, nire ustez. Opagai bat, komunitatearen gaitzen mandatari bat', Julio Caro Baroja. 'Lantz' film labur dokumental bat da, Lantzeko (Nafarroa) inauteriaren gaineko begirada libre bat. Herrikoek Miel Otxin erraldoi bidelapur eta gaizkileari jazartzen diote, harrapatu, epaitu, eta jendaurreko erreketa batean heriotza emateko. Dokumental honek, era esperimental eta poetiko batean, inaute-erritu horren tradizioan sakontzen du, gizakiaren izaera euforikoen eta gordinenean, bai eta sakrifizioaren bidez hobenak garbitzeko duen beharrean ere. Zuzeneko soinuarekin eginiko lan fin baten bidez eta zortziko-erritmoan, 'Lantz 'era hipnotikoan murgiltzen da garbikuntza-erritual txundigarri horretan.\nZuzendaria: Luis Azanza Ladrón


Kultur Ekintza - Donostia Kultura\nDonostia Kulturako Kultur Ekintza zerbitzuak zuzentzen dituen kultur etxeetako datuak xehatuko ditugu jarraian, bai eta urtean zehar nabarmendu beharreko zenbait jarduera ere.\nDatu orokorrek beste behin ere erakutsi digute Donostiako kultur etxeak auzoetako egunerokoan errotuta daudela eta hiritarrentzat erreferentzia eta elkargune direla. Horren haritik, iazko bisita kopurua mantendu egin da eta, guztira, 1.360.984 bisita izan dituzte kultur etxeek.\nDatuak xehatzen hasita, guztira, 3.077 jarduera programatu dituzte kultur etxeek 2014. urtean zehar eta jarduera horietan 265.254 lagunek parte hartu dute. Aurreko urtearekin alderatuta jarduera kopurua apur bat txikiagoa izan da, baina horietan parte hartu dutenen kopuruak, ordea, gora egin du.\nJarduerekin batera, alor eta diziplina anitzeko ikastaroen eskaintza oparoa egin dute kultur etxeek haur zein helduei zuzenduta. Lurralde desberdinetan, orotara, 809 ikastaro burutu dira euskaraz zein gaztelaniaz eta horietan 10.872 gizon-emakumek parte hartu dute. Ikastaro arrakastatsuak izan dira, formatu eta iraupen desberdineko proposamenak eskaini baitira, eta horrela, Kultur Ekintza zerbitzuaren helburuetako bat bete da, hots, herritarrei askotariko kultur diziplinak ezagutzera ematearena: ikus-entzunezkoak eta zinema, antzerkia, dantza, komunikazioa, literatura, eta abar.\nKultur etxeak, hala ere, ez dira bakarrik jarduerak eta programazioa antolatzen jardun. Aurreko urteetan bezalaxe, lurraldeko elkarte eta eragileekiko elkarlana ezinbestekoa izan da programazioa lantzeko, eta eskuz esku aritu dira elkarrekin lanean. Auzo guztiak aintzat hartuta, kultur etxeetako arduradunek 333 eragile ingururekin batera lan egiten dute. Elkarlan horri berebiziko garrantzia ematen diogu, Kultur Ekintza zerbitzuaren helburuetako bat lankidetza eta partaidetza bultzatzea baita.\nEragile horiekin egindako lanaren ondorio ditugu, besteak beste, Aieten auzoko bizilagunek proposatutako Aieteko artistak erakusketa, Casares-Tomasene kultur etxeak Altzako ikastola eta ikastetxeekin batera landutako Heziketa Jardunaldiak edo Intxaurrondon artista profesionalek eta auzoko eragileek elkarlanean sortutako Sagasti Eder Printzesa eta Granadako Boadbil auzo algara. Ekimen arrakastatsuak izan dira guztiak, elkarren arteko lanak emaitza oparoak ematen dituenaren seinale. Horiez gain, auzoetako jaietan eta urteroko jarduera zehatzetan gauzatu da elkarlan hori.\nEta elkarlanaren eta partaidetzaren ildoarekin jarraituz, Kultur Ekintzak lurraldeetako elkarte, kolektibo zein gizarte eta kultur eragileekin lankidetzak sustatzen jarraitu du. Bi lankidetza-hitzarmen berri egin dira: Parte Zaharreko Parte Zaharrean Bizi auzo elkartearekin eta Amarako Amara Bai auzo elkartearekin. Horrekin batera, Amarako Mundo Nuevo elkartearekin, Añorgako Kultur Elkartearekin eta Zubietako eta Igeldoko Herri Kontseiluekin aurretik dauden hitzarmenak berritu egin dira.\nJarduera eta ikastaro eskaintzaz gain, egunero askotariko zerbitzuak eskaintzen dizkiete hiritarrei gure kultur etxeek. Haur, gazte eta helduek liburutegi eta KZgune zerbitzuak erabil ditzakete, besteak beste, baina baita haiei zehazkiago zuzendutako Gazteleku, Haurtxoko eta +55 zerbitzuak ere. Zerbitzu horiek 731.468 lagunek baliatu dituzte 2014. urtean.\nKultur etxeetako jarduerak\nKultur etxeetako jarduerei lotuta, zalantzarik gabe, eragileekin urte osoan egindako lana kultur etxeek burututako programazioan islatu da, eta aurten ere, bere espezializazio-ildoari jarraitu dio kultur etxe bakoitzak.\nJarduerak askotarikoak eta ugariak izan dira, baina gehiegi ez luzatzearren, honako hauek nabarmendu nahi genituzke:\nAiete kultur etxeak Bakearen eta Giza Eskubideen Etxearen lotura berezia dela eta, arreta berezia jarri du gai horietan, eta azpimarratzekoak dira Bakearen Etxearekin elkarlanean antolatutako Arbela beltza. Sasoi ilunak euskal hezkuntzan eta Altxaldi frankista eta ondorengo urteak erakusketak. Bestalde, Aietek bereziki bultzatzen duen programazioak 4.000 ikusletik gora erakarri dituela nabarmendu beharra dago.\nEgia kultur etxean, bestalde, Musikagela entseguetarako lokalen zerbitzua indartu egin da eta bi zerbitzu berri estreinatu ditu: zuzeneko emanaldietarako soinu-ekipamendua eta grabaziorako estudioa. Iaztik, beraz, taldeen kontzertuetarako soinuztapena hobetzeko aukera eskaintzen du Musikagelak, bai eta taldeek euren lanak ezagutzera emateko maketa bat grabatzekoa ere. Egiak, bestalde, dantza diziplina du berezitasun, eta aurten indar berezia jarri du sormenaren inguruko sentsibilizazioa sustatzen.\nLugaritzen Imanol kantariaren inguruan urtero egiten diren jardunaldiak bereziak izan dira aurten, kantari donostiarraren heriotzaren X. urteurrena bete baita. Imanoli buruzko erakusketa eta dokumentala eskaini dira, eta jardunaldiei amaiera emateko, kontzertu berezia eskaini dute zenbait kantari eta lagunek. Ekitaldi guztiak oso arrakastatsuak izan dira. Bestalde, bi urtetik behin egiten den Merkatuaren Eguna nabarmendu nahi dugu, auzoko elkarte eta eragileekin batera egindako lanaren erakusgarri baita.\nAltzako Casares kultur etxeak Casares Irratia indartu du webgune berria estreinatuta. Zuzeneko emisioaz gain, irratiak ekoitzitako guztia entzun eta deskargatu daiteke webgune berriaren bidez. Bestalde, programazio zabala eskaini du aurten irratiak, eta irratsaioez gain, ikastaro eskaintza oparoa izan da, esperientzia handiko profesionalen parte-hartzearekin.\nLarratxo kultur etxean, aldiz, artista amateur eta profesionalek bat egin dute oholtzan Altzaquillo ikuskizunean. Jon Maya dantzariaren zuzendaritzapean, dantzari amateurrek flamenkoa eta euskal dantza uztartzen dituen ikuskizuna eskaini dute Olatu Talka jaialdiaren barruan.\nLoiola kultur etxeko jarduera ugari Loiolako, Txomin Eneko eta Martuteneko gizarte eta kultura eragileen parte-hartzearekin batera burutu dira. Udaleko zenbait departamenturekin ere hirigintza arloko zenbait partaidetza-prozesutan murgilduta egon da kultur etxea.\nErnest Lluch kultur etxeari dagokionez, literaturari lotutako jarduera kopurua, aniztasuna eta kalitatea dira bereziki azpimarratzekoak. Hitzaldi ziklo desberdinek oihartzun handia izan dute, Mendeurrenak edo Hiria pentsatu, esaterako. Erakusketen arloan, ekoizpen propioa sustatu da, eta ikastaro eskaintza zabala eta oso arrakastatsua izan da.\nIntxaurrondo kultur etxeak musika eta kontzertuak indartu ditu iragan urtean; horrela, emanaldi kopurua ez ezik, ikusle kopuruak ere gora egin du, aurreko urteetan baino 3.000 entzule gehiago lortuz (guztira 8.500 inguru). Horrekin batera, Donostia2016 Fundazioarekin batera landutako Infusioak proiektua azpimarratu nahi dugu. Artista profesionalek eta auzoko eragileek elkarlanean sorkuntza bat egin dute, Sagasti Eder Printzesa eta Granadako Boadbil auzo algara, eta arrakasta handia izan du.\nLarrotxene kultur etxeko bideo espezializazioak aro berri bati eman dio hasiera aurten. Bertako egindako lanei ikusgarritasun handiagoa emateko, Bideoaldia Victoria Eugenia Antzokian egin da eta jendez lepo bete da. Aro berri honetan, bestalde, lan konexio berriak jorratu dira Musikene Euskal Herriko goi-mailako musika ikastegiarekin, esaterako.\nErakusketek erreferente izaten jarraitzen dute Okendo kultur etxean, auzoarentzako nola hiri guztiarentzako. Erakusketen ildoak maila handiko eta estilo desberdineko erakusketak eskaintzea du helburu, eta diziplina desberdineko zein bertako artistei aukera ematen die. Besteak beste, Mafaldaren 50. urteurrena erakusketa arrakastatsua eta 7 Emakume Margolari Taldea eta Iker Valle artisten lanak izan dira ikusgai.\nBilerak eta elkarteen ekitaldiak\nMusika Eskola 14\nMusikagela (taldeka eta erabilpen)\nBideo tailerra (ekoizpenak eta parte hartzaileak)\n809 10.872 7.117 3.755


Bost kontenedore Archives - Page 10 of 14 - Zero zabor\nErrenterian ere ari dira hondakinez hausnarketan\nPosted in Atez atekoa, Bost kontenedore, Gaikako bilketa, Politikariak, Udalak\nHondakinen batzordeak hilabeteotan egindako lanaren ostean, auzoz auzo ari dira orain eztabaidatzen Errenterian hondakinekin daukaten arazoa. Hitza “170 lagun bildu dira hondakin batzordearen auzoetako lehen bileretan” Diario Vasco “170 personas en las reuniones sobre residuos“, “El PSE solicita implantar el quinto contenedor” eta “Ezker Anitza dice que el problema de residuos no es solo ¡o el quinto contenedor, o el PaP‘” Errenteriako...\nDonostiako udalak hondakinen %60 birziklatu nahi ditu 2016rako\nPosted in Atez atekoa, Bost kontenedore, Politikariak, Udalak\nDonostiako udalean agintea daukan Bildu oposizioko alderdiekin ahaleginduko da hondakinen gaurko ordenantza aldatu eta sistema berritzen, 2016rako birziklapen maila %60ra eramateko. Helburu horrez gain, Bilduk proposatuko du auzo ezberdinetan sistema ezberdinak erabiltzea eta helburuen betetze mailaren arabera sistemetan aldaketak sartu ahal izatea. Diario Vasco “Bildu no descarta implantar el PaP en algunos barrios de San Sebastián” Noticias de Gipuzkoa “El Gobierno presenta...\nElgoibarrek sortu organikoaren %24,5 biltzen du 5. edukiontziarekin\nElgoibarren bizi diren 4.398 familien %43k, hots 1.919k, onartu du udalak organikoa bereizirik 5. edukiontzi marroian lagatzeko eskaintza. Horien artean herrian sortutakoaren % 24,6 biltzera iritsi dira. Noticias de Gipuzkoa “Elgoibar ya recoge con el contenedor marrón el 24,6% de la materia orgánica generada“\nAsteburuko beste albiste bilduma\nPosted in Atez atekoa, Atez Atekoaren kontra, Bost kontenedore, Errausketa, Gizarte eragileak, Iritziak / Adierazpenak, Politikariak\nHonetan bildu ditugu azken egunotan hedabideek azaldutako beste hainbeste albiste. Eskoriatza Goiena “Arrandegi eta harategietara tupperrarekin Eskoriatzan” eta Diario Vasco “Utilizar los ‘tuper’ en las compras” Aretxabaleta Goiena “Aretxabaletan 22 lagunek eman dute izena auzo-konposta egiteko” Lezo Noticias de Gipuzkoa “Bildu acusa a Lezo Garbia de boicotear sus foros y reuniones” eta “Lezo, dividido por la...\nDonostiako PSEk 5. edukiontzia hiri osora hedatzea proposatu du\nDonostiako zinegotzi sozialistek udalean proposatu dute urte beteko epean hondakin organikoak biltzeko 5. edukiontzi marroia hiri osora zabaltzea. Diario Vasco “El PSE propone cambiar la ordenanza para extender el quinto contenedor a todo Donostia en año y medio“\nLaster 5. edukiontzia Soraluzen\nPosted in Atez Atekoaren kontra, Bost kontenedore, Politikariak, Udalak\nSoraluzeko EAJk adierazi duenez, berehala ezartzekoa da hemengo udala hondakin organikoentzako 5. edukiontzi marroia: “Gipuzkoan azken hilabeteotan polemikarik handiena piztu duena zaborren bilketa sistema izan da. Bilduk atez atekoaren aldeko apustua egin du. Guk, aldiz, bostgarren edukiontziarena. Gure arrazoiak ezagunak dira: edukiontzien sistema askoz garbiagoa eta erosoago da eta askoz merkeagoa ere bai, udalarentzako bezala herritarrentzako”. Diario Vasco “El quinto...\n5. edukiontziaren emaitzak Lazkaon\nPosted in Bost kontenedore, Gizarte eragileak, Iritziak / Adierazpenak\nLazkaoko Zero Zabor taldearen izenean Axun Apaolaza eta Asier Alustizak Gara egunkarian plaratutako gutun batean azaldu dituzte hondakin organikoarentzako 5. edukiontzi marroiak herri honetan lortzen dituen emaitzak: “Lazkaon, %40 inguruko birziklatze tasan gaude; gainerako %60 zabortegira doa. Hiru urte pasa dira bosgarren edukiontzia jarri zenetik eta txartelaren erabiltzaileak herritar guztien %37 dira, nahiz eta %52k izan etxean erabilgarri. Biztanleen %63k, beraz, organikoa...\nUrnietan herritarren %66k bilduko dute borondatez organikoa\nUrnietako udalak, izen emateko epea bukaturik, adierazi du herritarren %66k eskatu dutela giltza beren hondakin organikoak 5. edukiontzi marroian lagatzen hasteko. Agintariek oso emaitza ontzat jo dute. Diario Vasco “El 66% de los hogares de Urnieta reciclará de forma voluntaria con el quinto contenedor“\n10 / 14«Aurrekoa9101112Hurrengoa»


Bertso egunari jarriak - bertsoa.eus\nBertsoaldi bilduma 2021-03-24\nBertso egunari jarriak\nArgazkia. Alberto Elosegi \_ XDZ\nBertso Egunak zentzu askotan izaten dira bereziak eta urte hauetan guztietan, jaialdi nagusiko zein afalondoko momentu bat baino gehiago geratu da iltzatuta bertsozalearen memorietan. Gaurkoan bertso sorta musikatu gogoangarri batzuk berreskuratu nahi izan ditugu.\nGetarian izango den aurtengo bigarren Bertso Eguna hurbiltzen ari den honetan, aitzakia ezin hobea aurkitu dugu bertso bilduma berezi bat prestatu eta azken hamarkadetako momentu batzuk biltzeko. Hain zuzen ere, askorentzat Bertso Egunetako ezaugarri eta sinbolo berezi bilakatu diren bertso sorta musikatuak gogoratuko ditugu. Izenak dioen gisan, aurretik prestatutako bertso sortak dira ia denak eta musikarekin lagunduak. Otsailean Iruñean egin zen Bertso Egunean ere izan genituen halakoak, Eneko Lazkoz edo Oihane Perea bertsolarien ahotsak eta musikarien lana uztartuta, adibidez.\nAurrenekoa bertsoaldi historiko horietariko bat da: Jon Maiak orduko bertsolaritzaren aristokrazioari jarriak. "Bonsoir à tous, on va chanter un petit tango!".\nBi urtez aurrera eginez gero, bi emanaldi bereziki gogoangarri uzti zituen afalondoak. Bati baino gehiagori ezagunak egingo zaizkie ondorengoak, baina behin eta berriz entzunda ere, indarra galtzen ez duten bertso sortak ekarri zizkiguten Aitor Sarriegik eta Maddalen Arzallus-Miren Amuriza bikoteak urte hartan.\n"Hustu Bete Hustu" izan zen 2010eko Bertso Eguneko leloa eta ondo aprobetxatu zuten protagonistek barruak husteko edo ingurukoen bihotzak betetzeko, adibidez.\nUmez jantzita, Shin Chan-en musikarekin hasiz, gazte gazte, zail dago Sustrai Colina, Amets Arzallus eta Iñaki Gurrutxaga ezagutzen ere... Zer azkar pasatzen den denbora, ezta?\nKasu honetan, bai, inprobisatutik asko du saioak baina momentu batean paperaren lizentzia erabiltzen dute protagonistek ziri ederrak sartzeko.\nNork ez du gogoan The Beatles taldearen doinuetan Aitzol Barandiaran eta Iñaki Gurrutxaga osatutako "Zer krisi?" bertsioa?\nBaina Kursaalean bertan, jaialdiaren aurretik ere beste bertso sorta bat jo eta kantatu zuen Bi Bala musika taldeko kide biek. Zer pentsatua ematen duten bertsoekin osatu zuten Bertso Egun hartako sarrera, bertso ironiko bezain mikatzez osatua.\nBertsolaritza eta RAPa elkarrengandik oso gertu daudela erakutsi zuten 2zio taldeko lagunek, beste behin ere. Bertsolari izatea eta azken hauen barruko beldur zein kezkak hartu zituzten gaitzat kasu honetan eta Donostia errimaz eta erritmoz bete zuten.\nAurtengo bigarrena Getarian\nGogoratu larunbatean 18:00etan izango dela Getarian 2021eko bigarren Bertso Eguna. Bertsozale Elkarteak 2021ean egingo dituen hiru Bertso Egunetatik bigarrena da hau, Iruñean egin baitzen aurrekoa eta Hazparnen izango baita hurrengoa.\nAretorako sarrerak amaituta daude, baina Internetez zuzenean ikusteko aukera badago; horretarako sarrerak www.bertsosarrerak.eus atarian daude 5 euroren truke, eta 3 eurotan, Bertsozale Elkarteko bazkideen kasuan.\nEkhiñe Zapiain - Hernandorena Sariketako irabazlea 2022-05-10\n"Plaza formatu desberdinak ezagutzen ari naiz eta gustura nabil"